dwar il-kontroll baġitarju tal-fondi tal-UE fl-Afganistan

Kumitat għall-Kontroll tal-Baġit

OPINJONI tal-Kumitat għall-Affarijiet Barranin …………………………………….18

MOZZJONI GĦAL RIŻOLUZZJONI TAL-PARLAMENT EWROPEW

Il-Parlament Ewropew ,

- – wara li kkunsidra l-bosta riżoluzzjonijiet anterjuri tiegħu dwar l-Afganistan u, b'mod partikolari, ir-riżoluzzjoni tiegħu tat-8 ta' Lulju 2008

- wara li kkunsidra l-konferenzi ta' Bonn fl-2001, ta' Tokyo fl-2002 u ta' Berlin fl-2004, li matulhom in-Nazzjonijiet Uniti, l-Unjoni Ewropea u l-komunità internazzjonali ħadu l-impenn li jagħtu għajnuna internazzjonali li Tammonta għal iktar minn EUR 8 000 000 000 lill-Afganistan; wara li kkunsidra l-konferenza ta' Londra fl-2006, li matulha ġie ffirmat il-''Patt għall-Afganistan'',

- wara li kkunsidra l-istrateġija nazzjonali tal-iżvilupp, li tnediet fil-bidu tal-2008 mill-Gvern tal-Afganistan u li tikkostitwixxi wkoll l-istrateġija ta' tnaqqis tal-faqar tal-pajjiż,

- wara li kkunsidra l-konferenza ta' Pariġi fit-12 ta' Ġunju 2008, li matulha l-pajjiżi donaturi wegħdu iktar minn USD 21 000 000 000 f'għajnuna lill-Afganistan,

- wara li kkunsidra l-impenji meħuda mill-Unjoni matul il-konferenza ta' Pariġi msemmija hawn fuq dwar l-effikaċja tal-għajnuna lill-Afganistan, kif ukoll il-kodiċi ta' mġiba tal-Unjoni Ewropea adottat fl-2007,

- wara li kkunsidra r-riżoluzzjoni tiegħu tat-22 ta' April 2008 li fiha l-osservazzjonijiet li huma parti integrali mid-deċiżjoni rigward il-kwittanza dwar l-eżekuzzjoni tal-baġit ġenerali tal-Unjoni Ewropea għas-sena finanzjarja 2006, taqsima III – Kummissjoni

Testi adottati, P6_TA(2008)0133 . , u partikolarment il-paragrafi 181 sa 200 tagħha (azzjonijiet esterni, għajnuna umanitarja u żvilupp),

- wara li kkunsidra Dokument ta' Strateġija għall-Pajjiż 2003-2006 adottat mill-Kummissjoni bi qbil mal-Parlament li enfasizza l-istabilità u t-tnaqqis tal-faqar,

- wara li kkunsidra Dokument ta' Strateġija għall-Pajjiż 2007-2013 u l-Programm Indikattiv Pluriennali (MIP) 2007 - 2010 adottati mill-Kummissjoni bi qbil mal-Parlament, li jipprevedu ammont ta' EUR 610 000 000 għar-Repubblika Iżlamika tal-Afganistan matul is-snin finanzjarji ta' bejn l-2007 u l-2010,

- wara li kkunsidra l-missjoni tad-delegazzjoni tiegħu li marret l-Afganistan mis-26 ta' April sal-1 ta' Mejju 2008 biex teżamina l-kundizzjonijiet tal-implimentazzjoni tal-għajnuna Komunitarja u internazzjonali, u r-rapport tal-missjoni relatat magħha,

- wara li kkunsidra r-Regolament (KE, Euratom) Nru 1605/2002 tal-Kunsill tal-25 ta' Ġunju 2002 dwar ir-regolament finanzjarju applikabbli għall-baġit ġenerali tal-Komunitajiet Ewropej

ĠU L 248, 16.9.2002, p.

1. , u partikolarment l-Artikolu 53 u r-regoli tal-implimentazzjoni tiegħu,

- wara li kkunsidra l-Artikoli 285 sa 287 tat-Trattat dwar it-Tħaddim tal-Unjoni Ewropea

ĠU C 115, 9.5.2008, p.

47. dwar il-Qorti tal-Awdituri kif ukoll l-Artikolu 310 sa 325 tal-istess Trattat dwar id-dispożizzjonijiet finanzjarji, li se jidħlu fis-seħħ wara li jintemm il-proċess ta' ratifikazzjoni tat-Trattat ta' Liżbona li jimmodifika t-Trattat dwar l-Unjoni Ewropea u t-Trattat li jistabbilixxi l-Komunità Ewropea

ĠU C 306, 17.12.2007, p.

- wara li kkunsidra r-Regolament (KE) Nru 1073/1999 tal-Parlament Ewropew u tal-Kunsill, tal-25 ta' Mejju 1999, dwar investigazzjonijiet immexxija mill-Uffiċċju Ewropew ta' Kontra l-Frodi (OLAF)

ĠU L 136, 31.5.1999, p.

- wara li kkunsidra l-Għanijiet tal-Iżvilupp għall-Millenju (MDGs) u l-objettivi stipulati fid-Dikjarazzjoni tal-Millenju adottata min-Nazzjonijiet Uniti fit-Settembru 2000 u ffirmata minn 189 pajjiż,

- wara li kkunsidra r-Regolament (KE) Nru 1905/2006 tal-Parlament Ewropew u tal-Kunsill tat-18 ta' Diċembru 2006 li jistabbilixxi strument finanzjarju għall-koperazzjoni fl-iżvilupp (Strument għall-Koperazzjoni għall-Iżvilupp (DCI))

ĠU L 378, 27.12.2006, p.

– wara li kkunsidra l-Artikolu 45 tar-Regoli ta' Proċedura,

- wara li kkunsidra r-rapport tal-Kumitat għall-Kontroll tal-Baġit u l-opinjonijiet tal-Kumitat għall-Affarijiet Barranin, tal-Kumitat għall-Iżvilupp u tal-Kumitat għall-Baġit ( A6-0488/2008 ),

A. billi l-Afganistan jinsab fi stat ta' kunflitt jew ta' gwerra kważi permanenti sa minn bosta għexieren ta' snin, u li minbarra t-traffikar tad-droga u l-korruzzjoni li teżisti iżda li għadha mhix attiva, li tinsab fil-livelli kollha tal-amministrazzjoni, il-gvern ċentrali sa minn dejjem ilu jbati minn strutturi dgħajfa kif ukoll minn nuqqas ta' kapaċità, ta' għarfien espert u minn mezzi kroniċi li mhumiex biżżejjed, peress li d-dħul tal-baġit tal-Istat ikopri appena 30% mill-infiq totali,

B. billi s-sitwazzjoni serja li jinsab fiha l-Afganistan teħtieġ titjib malajr fl-iggvernar, billi jinħoloq stat iktar b'saħħtu u li jkun kapaċi jiżgura lill-popolazzjoni s-sigurtà u r-rispett tal-liġijiet kif ukoll joħloq il-kundizzjonijiet meħtieġa għall-iżvilupp sostenibbli tal-pajjiż,

C. billi, fis-sitwazzjoni attwali ta' tnaqqis ekonomiku globali, huwa partikolarment importanti li jkun żgurat il-kontroll effettiv tal-finanzjament tal-UE għall-koperazzjoni għall-iżvilupp,

D. billi l-Artikolu 25(1)(b) tad-DCI jiddetermina l-kundizzjonijiet għall-provvediment tal-appoġġ baġitarju lill-pajjiżi msieħba,

E. billi r-responsabilità, it-trasparenza u l-ġestjoni mmirata biex tikseb ir-riżultati huma fost il-prinċipji li jiggwidaw il-koperazzjoni għall-iżvilupp skont diversi konvenzjonijiet internazzjonali inkluża d-Dikjarazzjoni ta' Pariġi dwar l-Effettività tal-Għajnuna ("id-Dikjarazzjoni ta' Pariġi"),

F. billi fl-Afganistan 90 % tal-flus pubbliċi ġejjin mill-għajnuna internazzjonali, li juri l-livelli għoljin ta' bżonn ta' u ta' dipendenza fuq l-għajnuna li għandu dan il-pajjiż,

It-tqassim tal-għajnuna tal-Unjoni Ewropea

Jenfasizza li l-UE hija waħda mid-donaturi prinċipali tal-għajnuna għall-iżvilupp u tal-assistenza umanistarja li għandu l-Afganistan; ifakkar li l-Kummissjoni, li għandha delegazzjoni li tinsab f'Kabul sa mill-2002, bejn l-2002 u l-2007, tat għajnuna globali li tammonta għal EUR 1 400 000 000 (inklużi EUR 174 000 000 f'għajnuna umanitarja), u li s'issa diġà tħallset is-somma ta' madwar EUR 1 150 000 000, li tirrappreżenta rata ta' għolja żborż ta' 81.5%;

Jinnota li l-għajnuna tal-Unjoni hija magħmula minn għajnuna diretta u min għajnuna indiretta, u li bejn l-2002 u l-2007, l-għajnuna Komunitarja diretta, li tirrappreżenta 70% (EUR 970 000 000) tal-għajnuna Komunitarja totali, ġiet implimentata direttament mis-servizzi tal-Kummissjoni fil-forma ta' konvenzjonijiet ta' finanzjament mal-Istat tal-Afganistan, kuntratti ma' min jipprovdi s-servizzi, provvisti u xogħol jew konvenzjonijiet mhux governattivi Ewropej jew lokali, u li l-għajnuna indiretta hija mmexxija essenzjalment min-Nazzjonijiet Uniti (13% tal-fondi) u mill-Bank Dinji (17% tal-fondi);

Oqsma ta' prijorità għall-għajnuna

Ifakkar li d-Dokument ta' Strateġija għall-Pajjiż (CSP) tal-Kummissjoni għall-perjodu 2003-2006, kellu l-għan li jitwaqqfu kundizzjonijiet neċessarji għall-iżvilupp sostenibbli u li jitnaqqas il-faqar u li kien iffokat fuq il-prijoritajiet sussegwenti: iforma tal-amministrazzjoni pubblika (EUR 212 000 000); ġlieda kontra d-droga (EUR 95 000 000); sikurezza tal-ikel (EUR 203 000 000); infrastruttura (EUR 90 000 000); saħħa (EUR 50,000,000); refuġjati (EUR 38,000,000); azzjonijiet ta' tneħħija tal-mini kontra l-bniedem (EUR 47 200 000); għall-perjodu 2007-2013, is-CSP għall-Afganistan jipproponi żewġ objettivi prijoritarji fuq medda twila ta' żmien, jiġifieri l-iżvilupp sostenibbli u l-ġlieda kontra l-faqar;

Jinnota li, bil-għan li jintlaħqu dawn iż-żewġ objettivi prijoritarji għall-perjodu twil 2007-2013, l-oqsma li ngħataw l-iżjed attenzjoni fl-allokazzjoni tal-għajnuna huma l-iggvernar, l-iżvilupp rurali u s-saħħa filwaqt li oqsma oħrajn ta' intervenzjoni huma definiti fil-livell tal-protezzjoni soċjali, il-koperazzjoni reġjonali u l-azzjonijiet ta' tneħħija tal-mini kontra l-bniedem;

Ifakkar li l-ugwaljanza bejn is-sessi u d-drittijiet tan-nisa huma rikonoxxuti bħala kwistjonijiet importanti ħafna, kemm fl-istrateġija nazzjonali għall-iżvilupp tal-Gvern Afgan u kemm fis-CSP 2007-2013, li jispjega li d-dimensjoni tal-ġeneru se tkun parti integrali tal-ippjanar fit-tliet oqsma prijoritarji;

Sabiex jiżdiedu l-allokazzjonijiet għall-objettivi ta' prijorità għat-tul tal-UE għall-Afganistan, jiġifieri l-iżvilupp sostenibbli u l-ġlieda kontra l-faqar, jistieden lill-Kummissjoni tbiddel, matul il-kors tal-abbozzar tal-Programm Indikattiv Pluriennali (MIP) 2010-2013, it-tqassim tal-fondi Komunitarji bejn it-tliet zoni fokali prinċipali u t-tliet zoni non-fokali, kif ukoll li tħares lejn l-iżvilupp tal-infrastruttura u l-għajxien alternattiv li jagħtu l-kontribut tagħhom għat-tnaqqis tal-faqar u t-tħaffif tal-bidla minn ekonimija msejsa fuq l-oppju għal sistema ekonomika u soċjali alternattiva; għaldaqstant iħeġġeġ lill-Kummissjoni żżid l-allokazzjonijiet għall-oqsma tas-saħħa, tal-edukazzjoni u tal-infrastruttura; ifakkar ukoll fl-impenn tal-Unjoni Ewropea dwar il-ksib tal-Għanijiet għall-Iżvilupp tal-Millennju;

Bilanċ tal-użu tal-fondi tal-Unjoni Ewropea

Ifakkar li l-laqgħat li saru mid-delegazzjoni msemmija hawn fuq fl-Afganistan enfasizzat żewġ problemi ewlenin fil-proċess tat-tqassim tal-għajnuna internazzjonali: il-kapaċità dgħajfa ta' assorbiment tal-pajjiż fil-livell ekonomiku u f'dak amministrattiv u n-nuqqas ta' koordinazzjoni bejn id-donaturi u l-awtoritajiet tal-Afganistan;

Iqis li n-nuqqas ta' koordinazzjoni huwa marbut man-nuqqas ta' strutturi governattivi u mal-fatt li ma teżistix strateġija governattiva reali; Fil-fatt, l-awtoritajiet governattivi u r-responsabbli politiċi tal-Afganistan ma jistgħux jiġu eżentati mir-responsabbiltajiet tagħhom fit-tmexxija tal-kwistjonijiet ġenerali tal-pajjiż, la minħabba nuqqas ta' orjentament strateġiku u lanqas minħabba l-fatt li tiġi allokata lilhom ġestjoni ta' għotjiet finanzjarji ta' daqs kbir; josserva wkoll li l-multipliċità tad-donaturi u r-rieda tagħhom li jaffermaw il-viżibilità tagħhom spiss iwasslu għal strateġiji nazzjonali iżolati, u f'ċerti każijiet saħansitra għal impjieg doppju bejn il-bosta ministeri nazzjonali; iqis li dan in-nuqqas ta' koordinazzjoni, filwaqt li ffavorixxa l-korruzzjoni, ikkontribwixxa fit-tbatija tar-rikostruzzjoni tal-pajjiż;

Ifakkar li l-Patt Afgan konkluż bejn ir-Repubblika Iżlamika tal-Afganistan u l-komunità internazzjonali fl-okkażjoni tal-Konferenza ta' Londra fl-2006 huwa l-qafas li jorbot reċiprokament għar-rikostruzzjoni u l-bini tal-istat fl-Afganistan;

Ifisser it-tħassib tiegħu dwar il-kwalità fqira tal-amministrazzjoni tal-fondi ta' assistenza mill-amministrazzjoni ċentrali Afgana u n-nuqqas ta' trasparenza fit-treġija ta' din l-assistenza; jikkunsidra li jkun ta' importanza primarja li l-MIP 2010-2013 li jmiss jieħu in kunsiderazzjoni r-riżultati konkreti tal-ġlieda kontra l-korruzzjoni u li jadatta l-assistenza tal-UE skont l-istess riżultati;

Iqis li l-gvern tal-Afganistan għandu jistabbilixxi t-twaqqif tal-istat tad-dritt u l-ġlieda kontra l-korruzzjoni u t-traffikar tad-drogi bħala waħda mill-prijoritajiet politiċi tiegħu; iqis li mingħajr governanza adegwata, ma jista' jsir l-ebda progress sostenibbli fl-Afganistan;

Josserva, madankollu, li minkejja dawn in-nuqqasijiet strutturali, ir-rieda tal-komunità internazzjonali u tal-gvern tal-Afganistan ippermettew li jsir titjib fil-livell tal-għajxien tal-popolazzjonijiet;

Ifakkar li l-missjoni tad-delegazzjoni tiegħu tat opinjoni favorevoli dwar ir-rilevanza tal-għażla tal-għajnuna mogħtija mill-Unjoni, permezz tal-azzjoni tal-Kummissjoni;

Iqis b'mod partikolari li s-setturi tal-kura tas-saħħa, tal-edukazzjoni u tal-infrastruttura (partikolarment tat-toroq) ipproduċew riżultati promettenti minn meta tneħħew mir-reġim tat-Taliban, meta jitqiesu t-tnaqqis sinifikanti tal-mortalità fit-tfal (minn 22% fl-2001 għal 12.9% fl-2006), il-perċentwali ogħla ta' Afgani li għandhom aċċess dirett għall-kura tas-saħħa primarja (65% fl-2006 meta mqabbla ma' 9% fl-2001)), l-ewwel sinjali pożittivi ta' żvilupp fil-qasam tal-edukazzjoni u inizjattivi favur l-ugwaljanza bejn il-ġeneri;

Ifakkar fid-diskriminazzjoni partikularment ħarxa li sofrew in-nisa fl-Afganistan taħt ir-reġim tat-Talibani u sussegwentement jikkundanna kwalunkwe prattika legali, kulturali u reliġjuża li tiddiskrimina kontra n-nisa, teskludihom mill-ħajja pubblika u politika u żżommhom issegregati fil-ħajja tagħhom ta' kuljum; iħeġġeġ lill-Kummissjoni biex tiġġieled kontra dawn il-prattiki fil-ħidma għall-iżvilupp kollha tagħha fil-pajjiż;

Jenfasizza l-importanza li jkunu miġġielda l-forom kollha ta' xogħol mit-tfal, tat-traffikar ta' u vjolenza kontra t-tfal u tat-titjib tal-ħarsien soċjali għall-minuri fl-Afganistan; jitlob programmi biex jinkoraġġixxu lit-tfal biex jattendu l-iskola, inkluż il-provvediment tal-ħlas tal-miżati tal-iskejjel u ta' programmi alimentari fl-iskejjel;

Jinnota l-isforzi tal-Kummissjoni sabiex jiġu valorizzati bl-aħjar mod l-attivitajiet tagħha mal-imsieħba Afgani tagħha, iżda jiddeplora n-nuqqas kważi totali ta' appoġġ min-naħa tal-Istati Membri lill-Kummissjoni fl-intenzjoni tagħha li jiġu identifikati l-proġetti; Iqis li, meta jitqiesu l-mezzi ġuridiċi fir-rigward tas-sistema ta' kontroll tal-għajnuna Komunitarja diretta u indiretta tal-ftehimiet iffirmati mill-Unjoni fil-qasam tal-ġestjoni tal-għajnuna Komunitarja esterna mogħtija permezz ta' fondi fiduċjarji b'bosta donaturi, il-Kummissjoni għandha biżżejjed mezzi ġudizzjarji biex tiddefendi l-interessi finanzjarji tal-Unjoni fl-Afganistan, u jistenna li hija tagħmel lista tat-tipi ta' irregolaritajiet osservati fl-Afganistan stess; 13.

Jinnota li l-Qorti tal-Awdituri, billi tapplika l-istess mezzi, tista' wkoll twettaq kontrolli fl-organizzazzjonijiet internazzjonali kkonċernati;

Iqis li, meta jitqiesu l-mezzi ġuridiċi fir-rigward tas-sistema ta' kontroll tal-għajnuna Komunitarja diretta u indiretta tal-ftehimiet iffirmati mill-Unjoni fil-qasam tal-ġestjoni tal-għajnuna Komunitarja esterna mogħtija permezz ta' fondi fiduċjarji b'bosta donaturi (MDTFs), il-Kummissjoni għandha biżżejjed mezzi ġudizzjarji biex tiddefendi l-interessi finanzjarji tal-Unjoni fl-Afganistan; jistenna li hija tagħmel lista tat-tipi ta' irregolaritajiet osservati fl-Afganistan stess:

Jinnota li l-Qorti Ewropea tal-Awdituri (ECA), billi tapplika l-istess mezzi, tista' wkoll twettaq kontrolli fl-organizzazzjonijiet internazzjonali kkonċernati;

Ifakkar fl-aħħarnett li kemm l-aġenziji tan-Nazzjonijiet Uniti kif ukoll il-Bank Dinji għandhom sistema ta' governanza elaborata, paragunabbli għal dik li teżisti fi ħdan il-Kummissjoni, b'entitajiet speċjalizzati fil-ġestjoni finanzjarja, il-verifika interna, il-kontrolli, il-verifika esterna, is-segwitu tal-kuntratti u l-ġlieda kontra l-frodi u l-irregolaritajiet;

Ifaħħar l-iżviluppi reċenti fil-koperazzjoni bejn in-NU, fost organizzazzjonijiet internazzjonali oħra, u l-istituzzjonijiet tal-Unjoni Ewropea rigward il-monitoraġġ tal-finanzjament għall-koperazzjoni għall-iżvilupp; jitlob li l-proċess tat-titjib jissaħħaħ iktar fil-futur qrib;

Jenfasizza l-ħtieġa ta' monitoraġġ aktar qawwi tal-implimentazzjoni tal-koperazzjoni għall-iżvilupp tal-UE; jistieden lin-NU u organizzazzjonijiet internazzjonali oħra li jamministraw il-fondi tal-UE biex jikkoperaw bis-sħiħ mal-Qorti Ewropea tal-Awdituri u mal-Uffiċċju Ewropew ta' kontra l-Frodi (OLAF) , kif ukoll mal-Unità ta' Spezzjoni Konġunta tan-NU;

Jappoġġja l-isforzi tal-Kummissjoni biex tgħin lill-Afganistan u jilqa' b'sodisfazzjon l-impenn fit-tul tagħha biex tgħin lil dan il-pajjiż; isostni isostni li l-Kummissjoni għandha taħdem aktar mill-qrib man-NU u l-Bank Dinji anke permezz ta' koperazzjoni bejn il-Kummissjoni, il-Qorti tal-Awdituri, l-OLAF u l-aġenziji relevanti tan-NU, biex jiġi żgurat li l-kontribuzzjoni tal-Kummissjoni għall-MDTFs tkun immaniġġjata b'mod trasparenti; iħeġġeġ lill-Kummissjoni biex iżżomm lill-Parlament infurmat b'mod adegwat;

Jenfasizza l-ħtieġa li titjieb il-kordinazzjoni tad-donaturi fl-Afganistan, taħt it-tmexxija tal-UNAMA, u jemmen li l-Kummissjoni għandha ssaħħaħ il-koordinazzjoni tal-għajnuna bejn l-Istati Membri tal-UE sabiex titjieb l-effettività u tiżdied il-viżibilità tas-sostenn tal-UE;

Rakkomandazzjonijiet

Il-kordinament u l-viżibilità tal-għajnuna internazzjonali;

Iqis li d-deterjorament tas-sigurtà qed jikkawża diffikultajiet kbar għall-istaff tad-delegazzjoni tal-Kummissjoni f'Kabul u jżid l-ispejjeż amministrattivi tal-implimentazzjoni ta' proġetti appoġġati mill-Kummissjoni; jistieden lill-Kummissjoni biex issaħħaħ l-istaff ta' din id-delegazzjoni sabiex ikollha numru ta' nies biżżejjed u bi kwalifiki tajbin, sabiex jagħmlu l-monitoraġġ u l-verifiki u l-kontrolli meħtieġa, fid-dawl tal-kuntest prevalenti fl-Afganistan; jinsisti li l-awtoritajiet ta' Kabul għandu jkollhom rwol iktar importanti fl-implimentazzjoni tal-proġetti tal-iżvilupp, fil-qasam tal-ġlieda kontra l-korruzzjoni, partikularment permezz tat-titjib tal-ġestjoni tal-finanzi pubbliċi u t-taħriġ tal-awdituri, speċjalment fil-ministeri settorjali u fil-livell lokali;

Jinsisti illi l-Kummissjoni għandha tieħu ħsieb in-nuqqasijiet preokkupanti ta' koordinazzjoni fl-assistenza finanzjarja mogħtija mill-UE lill-Afganistan mhux biss bejn l-Istati Membri u l-Kummissjoni imma wkoll fost l-Istati Membri; jistieden lill-Kummissjoni biex tiżviluppa strateġija li tinvolvi lid-donaturi u lill-awtoritajiet Afgani, imfassla biex ittejjeb il-kundizzjonijiet u l-komunikazzjoni bejniethom;

Jenfasizza l-importanza kbira tal-koordinazzjoni tad-donaturi fl-Afganistan u b'mod partikulari l-armonizzazzjoni tal-proċeduri fuq il-bażi tas-sistemi nazzjonali; jinsisti li dawn il-miżuri u miżuri oħra bl-għan li jtejbu l-effettività tal-għajnuna stipulati fid-Dikjarazzjoni ta' Pariġi għandhom ikunu implimentati bis-sħiħ fl-Afganistan.

Ifakkar illi l-effikaċja tal-għajnuna huwa prinċipju fundamentali tal-politika ta' żvilupp tal-UE; għaldaqstant, jenfasizza l-importanza tal-aġenda tal-Kummissjoni dwar l-effikaċja tal-għajnuna u jinnota l-konklużjonijiet tal-Kunsill tal-Affarijiet Ġenerali u r-Relazzjonijiet Esterni adottati fis-26 ta' Mejju 2008 fir-rigward tal-effikaċja tal-għajnuna tal-UE fl-Afganistan;

Filwaqt li jinnota l-intenzjoni li l-finanzjament tal-Kummissjoni għall-kura bażika tas-saħħa jiġi ttrasferit lill-Ministeru Afgan għas-Saħħa, jenfasizza li kwalunkwe żieda fil-finanzjament li tiġi mgħoddija permezz tal-Gvern Afgan trid isseħħ bl-iżvilupp tal-kapaċitajiet u bi kriterji ċari ta' aspettativi, inkluż appoġġ speċifiku għall-governanza demokratika fil-livell subnazzjonali;

Għandu dubji dwar kemm hi prattika tajba li l-fondi jingħaddew mill-baġit ċentrali tal-gvern Afgan ("appoġġ għall-baġit") minn fondi fiduċjarji minn bosta donaturi (MDTFs) bil-kontributi mill-baġit tal-Komunità, meta l-Afganistan mhux meqjus li jissodisfa r-rekwiżiti tal-UE għall-parteċipazzjoni diretta fi programm ta' appoġġ għall-baġit; iqis li meta rekwiżiti bħal dawn ikunu ssodisfati, l-appoġġ baġitarju għandu jingħata fuq bażi settorjali;

Jiġbed l-attenzjoni għall-Artikolu 25(1)(b) tad-DCI, li jirrikjedi li l-programmi ta' appoġġ baġitarju għandhom ikunu akkumpanjati minn appoġġ għall-isforzi tal-pajjiżi msieħba biex jiżviluppaw kontroll parlamentari u kapaċitajiet ta' verifika u jżidu t-trasparenza u l-aċċess pubbliku għall-informazzjoni; jirrimarka li x-xogħol f'dan il-qasam għandu jsir ukoll meta l-"appoġġ għall-baġit" jingħata minn donaturi oħra jew mill-MDTFs u jenfasizza l-irwol importanti li l-organizzazzjonijiet tas-soċjetà ċivili jista' jkollhom fil-monitoraġġ ta' appoġġ baġitarju bħal dan;

Jenfasizza l-importanza li tkun evalwata l-koperazzjoni Komunitarja fl-Afganistan, kif mitlub mill-Artikolu 33 tad-DCI, li l-evalwazzjonijiet jibdew minn pedamenti sodi, sabiex ikopru l-koordinazzjoni tad-donaturi u jinkludu aspetti tal-attivitajiet realizzati u l-katina tar-riżultati (produzzjoni, riżultati, impatt): jistieden li r-riżultati tal-evalwazzjonijiet jintużaw fil-formulazzjoni ta' azzjonijiet ta' koperazzjoni sussegwenti;

Iqis li huwa meħtieġ iktar tisħiħ tal-azzjonijiet u l-programmi bl-għan li jtejjbu l-governanza tajba u l-effettività tal-amministrazzjoni Afgana kif ukoll il-ġlieda kontra l-korruzzjoni fil-forom kollha tagħha; jieħu nota tal-isforz li sar mill-Unjoni sabiex tkun ikkontrollata l-korruzzjoni taċ-ċivil Afgan, billi parti mil-linja tal-baġit kienet allokata għat-taħriġ u l-ħlas tal-uffiċjali u jistieden lill-Kummissjoni biex tkompli bit-taħriġ tal-istaff amministrattiv u tal-pulizija; Jitlob li jingħata fl-Afganistan taħriġ simili għall-programmi organizzati mill-OLAF u d-DĠ AIDCO għall-uffiċjali fil-pajjiżi Afrikani, dwar "il-ħarsien u l-ottimizzazzjoni tal-fondi pubbliċi - koperazzjoni bejn l-istituzzjonijiet nazzjonali u internazzjonali";

Jitlob lill-Gvern Afgan li jiżgura li l-pjan nazzjonali favur l-ugwaljanza bejn is-sessi (NAPWA), li ddaħħal fis-seħħ m'ilux, ikollu riżorsi finanzjarji biżżejjed u li jiddaħħal fis-seħħ b'koperazzjoni mas-soċjetà ċivili u mal-organizzazzjonijiet tan-nisa; jitlob bl-istess mod lill-Kummissjoni biex tiżgura li l-azzjonijiet tagħha favur l-ugwaljanza bejn is-sessi jkunu trasparenti u kkordinati mal-azzjonijiet analogi mdaħħlin mid-donaturi l-oħra għall-Afganistan; f'dan ir-rigward jistieden lill-Kummissjoni biex tressaq rapport li jeżamina sa liema punt, s'issa, tqieset l-ugwaljanza bejn is-sessi fl-ipprogrammar tal-għajnuna finanzjarja globali allokata mill-Unjoni.

Oqsma ta' prijorità għall-għajnuna;

Iħeġġeġ lill-Kummissjoni biex, flimkien mal-Istati Membri, issaħħaħ is-setturi ta' intervenzjoni rigward is-sejba ta' soluzzjoni għall-problemi prijoritarji li jaffettwaw il-ħajja ta' kuljum, is-saħħa, is-sigurtà u l-aċċess għas-servizzi pubbliċi u l-edukazzjoni bażika;

Jemmen li l-prijoritajiet stipulati fis-CSP (2007-2013) huma konformi mal-bżonnijiet tas-soċjetà Afgana; jenfasizza l-bżonn li wieħed jiffoka fuq ir-riforma tas-sistema tal-ġustizzja kriminali, inklużi l-pulizija, il-prattiki ta' detenzjoni u l-ġudikatura, biex jiġi żgurat ir-rispett għad-drittijiet umani, b'mod partikolari dawk tan-nisa u t-tfal, u l-ġlieda kontra l-faqar, inkluż l-iżvilupp rurali u li tingħeleb il-problema urġenti tal-produzzjoni tal-loppju; jilqa' b'sodisfazzjon l-intenzjoni tal-Kummissjoni li tidentifika l-governanza u jitlob biex tingħata spinta ġdida lill-ġustizzja tranżitorja b'konformità mal-pjan ta' azzjoni tal-Gvern Afgan għall-paċi, il-ġustizzja u r-rikonċiljazzjoni;

Iħeġġeġ il-bżonn għaż-żieda fl-għajnuna għall-iżvilupp lill-Afganistan, filwaqt li jagħmilha aktar effikaċi; isostni mill-ġdidisostni mill-ġdid li l-assistenza għandha żżid il-kapaċità indiġena u li għandha tkun imqassma b'mod ġust madwar il-pajjiż skont il-ħtiġijiet soċjoekonomiċi evalwati; jinnota r-rakkomandazzjonijiet bl-istess effett magħmula mill-Konferenza ta' Pariġi u r-Rapport tal-ACBAR; iħeġġeġ lill-Kumitat għall-Kontroll tal-Baġit biex jinkludi evalwazzjoni ta' kemm il-finanzjament għall-EUPOL fl-Afganistan ġie użat b'mod korrett u effettiv;

Jiġbed l-attenzjoni rigward żewġ sfidi li jeħtieġ li jiġu affrontati, jiġifieri l-iżvilupp tal-agrikoltura, biex tiġi evitata kriżi umanitarja potenzjali li tista' tkompli tgħarraq is-sitwazzjoni tas-sigurtà li diġà hija ħażina, u l-iżvilupp ta' politiki u programmi li jindirizzaw il-problemi kbar soċjali u ta' saħħa kkawżati mid-dipendenza mid-drogi u li jkunu maħsuba b'mod partikulari għan-nisa u l-familji tagħhom;

Il-kontroll tal-fondi tal-UE

Jistenna li l-Kummissjoni ssaħħaħ il-kontrolli tagħha fuq l-effettività tal-ġestjoni tal-għajnuna finanzjarja tal-UE u b'mod iktar partikulari fuq il-kontribut tal-Kummissjoni għall-MDTFs;

Jitlob lill-Kummissjoni biex tressaq quddiem il-Parlament rapport annwali li jinkludi evalwazzjoni tal-effettività u l-impatt tal-għajnuna, dikjarazzjoni raġunata ta' assikurazzjoni skont it-tip ta' għajnuna, dwar il-legalità u r-regolarità tal-operazzjonijiet iffinanzjati u kofinanzjati, kif ukoll informazzjoni dwar il-proporzjon tan-nefqa immonitorjata, skont it-tip t'għajnuna, dwar it-tipi ta' irregolaritajiet identifikati u dwar il-miżuri li ttieħdu;

Ifakkar fir-Regolament (KE) Nru 1073/1999, u jinsisti li l-informazzjoni kollha dwar il-każijiet ta' frodi jew irregolaritajiet serji li jkollhom impatt fuq il-fondi Ewropej, tintbagħat b'urġenza lill-OLAF;

Jinsisti li l-Kummissjoni u l-OLAF jieħdu inizjattivi bl-għan li jsaħħu r-rabtiet operazzjonali mad-Dipartiment tal-Integrità tal-Bank Dinji, b'mod partikulari fil-qasam tal-finanzjament permezz tal-MDTFs, u jitlob li tingħata attenzjoni partikulari fuq l-għamil ta' iżjed investigazzjonijiet konġunti jew kkoordinati mal-aġenziji tan-Nazzjonijiet Uniti;

Jesprimi tħassib kbir dwar ir-riskji li għalihom huwa espost l-istaff li qed jaħdem fil-koperazzjoni għall-iżvilupp fl-Afganistan, enfasizzati mill-mewt, f'Awwissu 2008, ta' erba' membri tal-istaff li kienu jagħmlu xogħol bħal dan; iqis li s-sigurtà taċ-ċivili li jaħdmu fil-qasam tal-għajnuna hija pperikolata mit-tnaqqis tad-distinzjoni bejn l-operaturi militari u ċivili minħabba l-użu ta' Timijiet ta' Rikostruzzjoni Provinċjali militari biex iwettqu l-ħidma għall-iżvilupp fil-provinċji; jitlob għalhekk li tkun stabbilita mill-ġdid distinżjoni ċara bejn l-istaff militari u dak ċivili;

Din l-għajnuna ngħaddiet permezz ta' fondi fiduċjarji minn donaturi multipli amministrati kemm min-Nazzjonijiet Uniti (13% tal-fondi) u kemm mill-Bank Dinji (17% tal-fondi); il-fondi prinċipali huma: jistieden lill-Kummissjoni biex issaħħaħ l-istaff ta' din id-delegazzjoni sabiex ikollha numru ta' nies biżżejjed u bi kwalifiki tajbin, sabiex jagħmlu l-monitoraġġ u l-verifiki u l-kontrolli meħtieġa, fid-dawl tal-kuntest prevalenti fl-Afganistan;

Jitlob li jkun hemm finanzjament adegwat għall-ispejjeż tas-sigurtà fil-proġetti tal-Kummissjoni, sabiex jiġi żgurat kemm li l-ħaddiema umanitarji jkunu protetti u kif ukoll li l-ġestjoni leġittima tas-sigurtà ma tiddevjax flus mill-objettivi tal-proġett u mir-realizzazzjoni tiegħu;

Ifaħħar il-ħidma notevoli magħmula mill-istaff tad-delegazzjoni tal-Kummissjoni f'Kabul, u jitlob tisħiħ sostanzjali tal-miżuri ta' sigurtà attwali kif ukoll titjib fil-kundizzjonijiet tax-xogħol tagħhom;

L-għajnuna għall-iżvilupp tal-kapaċità tal-amministrazzjoni Afgana

Jilqa' b'sodisfazzjoni l-isforzi tal-awtoritajiet Afgani biex itejbu l-mekkaniżmi ta' ġestjoni u finanzjarji tagħhom, li għandhom iwasslu għal sjieda Afgana, iżda jemmen li jeħtieġ sforz iżjed konċentrat biex dan il-proċess isir sostenibbli; jenfasizza l-ħtieġa li l-istituzzjonijiet Afgani jkomplu l-ġlieda kontra l-korruzzjoni, u li jimplimentaw linji politiċi effikaċji biex jittejbu l-kundizzjonijiet soċjali, l-edukazzjoni u s-saħħa tal-popolazzjoni, u li tingħata attenzjoni partikolari lil modi kif jiġu inklużi l-gruppi marġinalizzati u n-nisa fl-istrutturi tat-teħid tad-deċiżjonijiet;

Jemmen li huwa meħtieġ iktar tisħiħ tal-azzjonijiet u l-programmi bl-għan li jtejbu l-governanza tajba u l-effettività tal-amministrazzjoni Afgana kif ukoll il-ġlieda kontra l-korruzzjoni fil-forom kollha tagħha; jieħu nota tal-isforzi li saru mill-Unjoni sabiex tiġi miġġileda l-korruzzjoni fl-amministrazzjoni Afgana, billi parti mil-linja tal-baġit kienet allokata għat-taħriġ u l-ħlas tal-uffiċjali u jistieden lill-Kummissjoni biex tkompli bit-taħriġ tal-istaff amministrattiv u tal-pulizija;

Jitlob li jingħata fl-Afganistan taħriġ simili għall-programmi organizzati mill-OLAF u mill-EuropeAid għall-uffiċjali fil-pajjiżi Afrikani, dwar "il-ħarsien u l-ottimizzazzjoni tal-fondi pubbliċi - koperazzjoni bejn l-istituzzjonijiet nazzjonali u internazzjonali";

Kien hemm ukoll tnaqqis konsiderevoli fil-mortalità tat-tfal (minn 22% fl-2001 għal 12.9% fl-2006), u iktar Afgani issa għandhom aċċess dirett għall-kura tas-saħħa bażika (65% fl-2006 kontra d-9% tal-2001) u wkoll l-ewwel sinjali pożittivi ta' żvilupp fil-qasam tal-edukazzjoni; numru dejjem jikber ta' tfal, b'mod partikulari bniet, studenti u għalliema marru lura fl-iskejjel (il-proporzjon ta' tfal fl-iskejjel issa żdied minn 5% fl-2001 għal iktar minn 60% fl-2007);

Iħeġġeġ lill-Kummissjoni u lill-Istati Membri u lill-Gvern Afgan biex jiżguraw li l-programmi u l-attivitajiet tagħhom, b'mod partikulari dawk fil-livell provinċjali, ikunu kkoordinati bis-sħiħ mal-istrateġija għall-iżvilupp nazzjonali tal-Afganistan u mal-impenji li saru mill-partijiet kollha fl-okkażjoni tal-Konferenza ta' Pariġi;

Filwaqt li jirrikonoxxi l-importanza tat-Timijiet għar-Rikostruzzjoni Provinċjali u l-ħidma tal-forzi tas-sigurtà Afgani, minkejja dan jirrikonoxxi l-isfida għall-effikaċja tal-għajnuna fir-rigward tal-promozzjoni tal-iżvilupp fl-Afganistan permezz ta' istituzzjonijiet ċivili-militari, u jitlob li jkun hemm parteċipazzjoni massima mill-organizzazzjonijiet mhux governattivi u tas-soċjetà ċivili Afgani, mill-Gvern Afgan u mill-aġenziji internazzjonali;

Jiddispjaċih li r-relazzjonijiet bejn l-atturi mhux statali (NSAs) u l-gvern tal-Afganistan mhumiex dejjem jimxu kif suppost u jitlob li jsir kull sforz għat-titjib tar-relazzjonijiet; jiġbed l-attenzjoni wkoll għall-ħtieġa li tkun stabbilita definizzjoni stretta ta' NSAs li m'għandhomx l-għan tal-profitt fil-livell nazzjonali, wara li jkunu kkonsultati l-NSAs infushom;

Jinkoraġġixxi l-inizjattivi kollha maħsuba biex jibnu rabtiet iktar mill-qrib bejn id-delegazzjonijiet interparlamentari tal-Parlament Ewropew u ż-żewġt ikmamar tal-parlament Afgan (il-Wolesi Jirga u l-Meshrano Jirga), bil-għan li tkun promossa il-governanza parlamentari tajba;

Ifakkar fl-inizjattiva tal-Parlament, fil-baġit tiegħu għall-2008, li jappoġġja l-bini tad-demokrazija mal-parlamenti ta' pajjiżi terzi, u jimpenja ruħu li jagħmel l-aħjar użu mir-riżorsi rilevanti biex itejjeb l-abilità tal-Parlament Afgan li jilleġiżla, li jissorvelja l-fergħa eżekuttiva u li jkun rappreżentattiv b'mod sħiħ tal-poplu Afgan;

Jenfasizza l-ħtieġa li jiġi pprijoritizzat l-appoġġ għall-iżvilupp tal-partiti politiċi, ta' grupp iffukati fuq kwistjonijiet partikulari fl-Assemblea Nazzjonali, tas-soċjetà ċivili u tal-midja; iqis li l-komunità internazzjonali għandha obbligu li tiffinanzja baġit elettorali, b'mod totali jew parti minnu, u li tipprovdi għajnuna għall-implimentazzjoni għad-dispożizzjonijiet kollha tal-Liġi tal-Elezzjonijiet Afgana, inklużi dawk relatati mal-ivvettjar tal-kandidati;

Jistieden lill-Kummissjoni u lill-gvern Afgan, fid-dawl tal-elezzjonijiet presidenzjali u parlamentari li ġejjin u li huma ppjanati li jsiru fl-Afganistan fl-2009 u l-2010, rispettivament, biex ikomplu jinkoraġġixxu u jipprovdu finanzjament adegwat għal azzjonijiet biex tiġi promossa l-emanċipazzjoni politika tan-nisa, speċjalment fir-reġjuni, peress li fl-aħħar elezzjonijiet għall-Kunsilli provinċjali, ma kienx hemm biżżejjed kandidati nisa biex jokkupaw il-124 siġġu maħsuba għan-nisa fil-kunsilli;

Madankollu hemm nuqqas ta' koordinazzjoni bejn il-pajjiżi donaturi fil-livell internazzjonali u l-istess jista' jingħad rigward l-Istati Membri tal-UE u l-Kummissjoni, għalkemm din tal-aħħar jista' jkollha l-irwol li tgħaqqad.

Ir-riżultat aħħari huwa ta' proporzjon bejn in-nefqa u l-effettività ferm inferjuri għal dak li għandu jkun u tal-konvinzjoni li l-poplu Afgan jista' jgawdi ħafna iktar b'mod dirett mill-fondi internazzjonali u Komunitarji allokati lill-pajjiż.

Ifakkar fir-rakkomandazzjoni tal-Parlament lill-Kunsill tal-25 ta' Ottubru 2007 dwar il-produzzjoni tal-opju għal skopijiet mediċi fl-Afganistan

Testi adottati, P6_TA(2007)0485 . , li topponi, fil-qafas tal-programmi għall-iżvilupp integrat, li wieħed jirrikorri għall-fumigazzjoni bħala mezz biex tinqered il-peprina fl-Afganistan u li toffri l-għajnuna tiegħu sabiex jiġu diskussi l-possibilitajiet u l-fattibilità ta' proġett pilota xjentifiku "Peprina għall-mediċina".

Fil-każ tal-ġestjoni ċentralizzata tal-ftehimiet ta' sussidju mal-organizzazzjonijiet mhux governattivi (NGOs), il-proċeduri u s-sistemi huma identiċi (Artikolu 53a tar-Regolament Finanzjarju u Artikolu 36 tar-regoli ta' implimentazzjoni).

Fil-każ tar-rikors għall-organizzazzjonijiet internazzjonali għat-tfassil u l-implimentazzjoni konġunta ta' proġett komuni, iffinanzjat esklussivament minn kontribut Komunitarju, is-servizzi tal-Kummissjoni jiffirmaw kuntratt dirett li jistipula r-responsabilitajiet u l-obbligi fdati lill-organizzazzjonijiet internazzjonali kkonċernati.

L-għajnuna Komunitarja tingħata permezz ta' fondi fiduċjarji minn donaturi multipli.

Fejn il-Kummissjoni tħallas l-għajnuna Komunitarja permezz ta' fondi bħal dawn immaniġġjati minn organizzazzjoni internazzjonali, il-mod kif jingħata l-kontribut huwa pertinenti għall-qasam tal-ġestjoni konġunta.

L-Afganistan qiegħed fil-post numru 174 minn 178 pajjiż fl-Indiċi ta' Żvilupp Uman l-iktar reċenti tal-UNDP (dak tal-2007) u ilu f'sitwazzjoni ta' kunflitt jew ta' gwerra kważi permanenti għal għexieren ta' snin, wara konfrontazzjonijiet tribali jew internazzjonali suċċessivi.

Traffiċi ta' kull tip, b'mod partikulari t-traffiku tad-droga marbut mal-produzzjoni tal-peprin, jaffettwaw reġjuni sħaħ tal-pajjiż fejn il-korruzzjoni hija rampanti fil-livelli kollha tal-amministrazzjoni u tal-Istat.

L-għajnuna tal-UE u l-allokazzjoni tagħha

Din l-għajnuna hija magħmula minn għajnuna diretta u indiretta.

Bejn l-2002 u l-2007, l-għajnuna Komunitarja diretta rrappreżentat 70 % (EUR 970 miljun) tal-għajnuna Komunitarja totali u l-għajnuna Komunitarja indiretta, immaniġġjata mill-Organizzazzjonijiet Internazzjonali, irrappreżentat 30 % tal-għajnuna Komunitarja (EUR 422 miljun).

Din l-għajnuna ngħaddiet permezz ta' fondi fiduċjarji minn donaturi multipli amministrati kemm min-Nazzjonijiet Uniti (13% tal-fondi) u kemm mill-Bank Dinji (17% tal-fondi); Il-fondi prinċipali huma:

- l-ARTF (Afghanistan Reconstruction Trust Fund) - għajnuna ta' EUR 187 miljun amministrati mill-Bank Dinji, li minnhom l-Unjoni Ewropea tat 13%; u

- il-LOFTA (Law and Order Trust Fund) - għajnuna ta' EUR 180.5 miljun amministrati mill-UNDP, fejn l-Unjoni Ewropea hija donatur prinċipali (38% tat-total).

L-għajnuna Komunitarja attwali tingħata skont id-Dokument Strateġiku għall-perjodu 2007-2013 u l-Programm Indikattiv Multiannwali li jiddefinixxi l-linji prinċipali u l-punti fokali tal-intervent Komunitarju għall-perjodu 2007-2010.

Bilanċ proviżorju tal-għajnuna Komunitarja

Wara l-firma tal-Patt għall-Afganistan fil-bidu tal-2006, sar progress sinifikanti rigward l-allokazzjoni tal-għajnuna mill-pajjiżi donaturi, li ppermetta li jonqos l-irduppjar tal-ispejjeż u li titnaqqas il-korruzzjoni.

L-istrateġija l-ġdida tal-organizzazzjonijiet internazzjonali, b'mod partikulari tal-Bank Dinji, għat-trasferiment dirett tal-fondi lill-gvern Afgan tidher li hija waħda tajba u li qed timpenja lill-ministeri b'responsabilità diretta.

Fost il-progress l-iktar sinifikanti li sar, ta' min isemmi l-oqsma tal-kura tas-saħħa, tal-edukazzjoni u tal-infrastruttura (speċjalment it-toroq) fejn inkisbu riżultati promettenti minn mindu t-Talibani tneħħew mill-poter.

Kien hemm ukoll tnaqqis konsiderevoli fil-mortalità tat-tfal (minn 22% fl-2001 għal 12.9% fl-2006), u iktar Afgani issa għandhom aċċess dirett għall-kura tas-saħħa bażika (65% fl-2006 kontra d-9% tal-2001).

Kien hemm ukoll l-ewwel sinjali pożittivi ta' żvilupp fil-qasam tal-edukazzjoni: numru dejjem jikber ta' tfal, b'mod partikulari bniet, studenti u għalliema marru lura fl-iskejjel, bi proporzjon ta' tfal fl-iskejjel issa żdied minn 5% fl-2001 għal iktar minn 60% fl-2007.

L-iskejjel primarji qegħdin jinbnew mill-ġdid u l-għalliema qed ikunu mħarrġa.

L-awtoritajiet Afgani qegħdin jagħmlu sforz biex jiżviluppaw inizjattivi favur l-ugwaljanza bejn is-sessi.

Madankollu, hemm nuqqas ta' koordinazzjoni bejn il-pajjiżi donaturi fuq livell internazzjonali, u anke bejn l-Istati Membri tal-UE u l-Kummissjoni, anke jekk dawn tal-aħħar jistgħu jkunu qegħdin jagħtu sehem importanti.

Il-proporzjon tal-flus minfuqa apparagun mal-effettività huwa f'livell ferm iżjed baxx milli suppost, u hemm sentiment li l-poplu Afgan jista' jibbenefika ferm iżjed mill-fondi internazzjonali u Komunitarji li jirċievi.

Deskrizzjoni tas-sistema tal-monitoraġġ fuq l-għajnuna Komunitarja (diretta u indiretta).

Minħabba n-nuqqasijiet strutturali tal-amministrazzjoni Afgana, il-fażijiet importanti kollha tal-għażla tal-għoti ta' kuntratti u tal-approvazzjoni tal-kuntratti u tal-ħlasijiet marbuta mal-proġetti ffinanzjati mill-Komunità, huma, bħala regola ġenerali sottomessi għall-qbil u l-firma preċedenti min-naħa tas-servizzi tal-Kummissjoni (delegazzjoni u /jew tas-servizzi tas-sede skot il-każ) u l-proġetti u l-programmi kollha huma suġġetti għal tal-inqas verifika waħda, qabel il-ħlas finali.

Skont l-informazzjoni trażmessa mis-servizzi kompetenti tal-Kummissjoni, fil-każ tal-ġestjoni ċċentralizzata diretta tal-proġetti mill-fornituri u l-kuntratturi tas-servizzi jew aġenti oħra (Artikolu 53a tar-Regolament Finanzjarju u Artikolu 36 tar-regoli ta' implimentazzjoni), il-kuntratti u l-ħlas huma stabbiliti, approvati, iffirmati u kkontrollati direttament mis-servizzi tal-Kummissjoni.

Skont l-istess sorsi, f'każ ta' nefqiet mhux iġġustifikati jew mhux eliġibbli, it-totali korrispondenti għandhom ikunu rkuprati mill-ewwel mill-Kummissjoni, permezz ta' proċedura ta' rkupru, ta' appell għall-garanziji bankarji li jakkumpanjaw il-kuntratti, jew ta' tnaqqis minn ħlasijiet oħra dovuti lill-istess kuntratturi għall-kuntratti oħra.

Fil-każ tal-ġestjoni ċentralizzata tal-ftehimiet ta' sussidju mal-organizzazzjonijiet mhux governattivi (NGOs), il-proċeduri u s-sistemi huma identiċi (Artikolu 53a tar-Regolament Finanzjarju u Artikolu 36 tar-regoli ta' implimentazzjoni).

Fil-każ tar-rikors għall-organizzazzjonijiet internazzjonali għat-tfassil u l-implimentazzjoni konġunta ta' proġett komuni, iffinanzjat esklussivament minn kontribut Komunitarju, is-servizzi tal-Kummissjoni jiffirmaw kuntratt dirett li jistipula r-responsabilitajiet u l-obbligi fdati lill-organizzazzjonijiet internazzjonali kkonċernati. l-għajnuna Komunitarja tingħata permezz ta' fondi fiduċjarji minn donaturi multipli.

Fejn il-Kummissjoni tħallas l-għajnuna Komunitarja permezz ta' fondi bħal dawn immaniġġjati minn organizzazzjoni internazzjonali, il-mod kif jingħata l-kontribut huwa pertinenti għall-qasam tal-ġestjoni konġunta.

Il-fondi Komunitarji jingħaqdu ma' dawk ta' donaturi oħra sabiex ikunu ffinanzjati programmi u proġetti li kienu deċiżi flimkien fil-qafas tal-korpi governattivi tal-fondi fiduċjarji kkonċernati.

Għaldaqstant huwa diffiċli li ċertu proġett jintrabat ma' kontribut Komunitarju, għaliex il-fondi huma interkambjabbli u jiffinanzjaw flimkien l-istess operazzjonijiet.

Il-Kummissjoni tipparteċipa wkoll fuq bażi sistematika fil-kumitati tad-donaturi, li qegħdin fit-tmexxija ta' kull fond fiduċjarju u fil-gruppi ta' ħidma differenti li jiddefinixxu l-prijoritajiet settorjali li jiddeterminaw id-definizzjoni tal-proġetti.

B'mod parallel, skont il-ftehimiet ta' qafas u f'konformità mal-informazzjoni miksuba, il-Kummissjoni tagħmel kontrolli finanzjarji ta' kampjuni ta' kontijiet u dokumenti ġustifikattivi għall-ħlasijiet Komunitarji u l-ispejjeż korrispondenti, fiċ-ċentri finanzjarji u amministrattivi tal-organizzazzjonijiet li jiġbru b'mod ċentrali d-dokumenti kkonċernati.

Fil-qafas tal-implimentazzjoni tal-Artikolu 53d tar-Regolament Finanzjarju, il-Kummissjoni, qabel ma tagħti kontribut finanzjarju lill-organizzazzjoni internazzjonali, trid tivverifika li dan jikkorrispondi għall-istandards internazzjonali fir-rigward tal-kontabilità, tal-verifika, tal-kontroll intern u tal-proċeduri ta' sejħiet għall-offerti.

Il-ġlieda kontra t-traffiku tad-droga.

Ir-rapporteur tfakkar li l-Afganistan huwa wieħed mill-produtturi prinċipali tal-peprin u tqis li huwa assolutament neċessarju li jkun miġġieled attivament it-traffikar tad-droga u li jkunu żviluppati programmi bl-għan li jkunu stabbiliti uċuħ tar-raba' sostituttivi, li diġà kienu ppruvati effettivi fit-Trijanglu tad-Deheb fit-Tajlandja.

Il-komunità tad-donaturi għalhekk għandha tagħmel kull sforz neċessarju biex tiżgura li l-prodotti sostituttivi, b'mod partikulari l-uċuħ tar-raba', jistgħu joffru lill-Afgani dħul għoli biżżejjed sabiex jikkonvinċihom biex jabbandunaw il-kultivazzjoni tal-peprin.

OPINJONI tal-Kumitat għall-Affarijiet Barranin

għall-Kumitat għall-Kontroll tal-Baġit

dwar il-kontroll baġitarju tal-fondi tal-UE fl-Afganistan

Rapporteur għal opinjoni(*):

(*) Kumitati assoċjati – Artikolu 47 tar-Regoli ta' Proċedura

SUĠĠERIMENTI

Il-Kumitat għall-Affarijiet Barranin jistieden lill-Kumitat għall-Kontroll tal-Baġit, bħala l-kumitat responsabbli, biex jinkorpora s-suġġerimenti li ġejjin fil-mozzjoni għal riżoluzzjoni tiegħu:

Jappoġġja l-isforzi tal-Kummissjoni biex tgħin lill-Afganistan u jilqa' b'sodisfazzjon l-impenn fit-tul tagħha biex tgħin lil dan il-pajjiż; isostni li l-Kummissjoni għandha taħdem aktar mill-qrib man-NU u l-Bank Dinji anke permezz ta' koperazzjoni bejn il-Kummissjoni, il-Qorti tal-Awdituri, l-OLAF u l-aġenziji relevanti tan-NU, biex jiġi żgurat li l-kontribuzzjoni tal-Kummissjoni għall-Fondi tat-Trust tkun immaniġġjata b'mod trasparenti; iħeġġeġ lill-Kummissjoni biex iżżomm lill-Parlament infurmat b'mod adegwat;

Jenfasizza l-ħtieġa li titjieb il-koordinazzjoni tad-donaturi fl-Afganistan, taħt it-tmexxija tal-Missjoni tal-Għajnuna tan-Nazzjonijiet Uniti fl-Afganistan, u jemmen li l-Kummissjoni għandha ssaħħaħ il-koordinazzjoni tal-għajnuna bejn l-Istati Membri tal-UE sabiex titjieb l-effikaċja u tiżdied il-viżibilità tal-appoġġ tal-UE;

Ifakkar li l-Patt tal-Afganistan konkluż bejn ir-Repubblika Iżlamika tal-Afganistan u l-komunità internazzjonali fl-okkażjoni tal-Konferenza ta' Londra fl-2006 huwa l-qafas li jorbot b'mod reċiproku għar-rikostruzzjoni u l-bini tal-istat fl-Afganistan;

Jemmen li l-prijoritajiet stipulati fid-Dokument ta' Strateġija għal Pajjiż tal-Kummissjoni (2007-2013) huma konformi mal-bżonnijiet tas-soċjetà Afgana; jenfasizza l-bżonn li wieħed jiffoka fuq ir-riforma tas-sistema tal-ġustizzja kriminali, inklużi l-pulizija, il-prattiki ta' detenzjoni u l-ġudikatura, biex jiġi żgurat ir-rispett għad-drittijiet umani, b'mod partikolari dawk tan-nisa u t-tfal, u l-ġlieda kontra l-faqar, inkluż l-iżvilupp rurali u li tingħeleb il-problema urġenti tal-produzzjoni tal-loppju; jilqa' b'sodisfazzjon l-intenzjoni tal-Kummissjoni li tidentifika l-governanza u jitlob biex tingħata spinta ġdida lill-ġustizzja tranżitorja b'konformità mal-Pjan ta' Azzjoni tal-Gvern Afgan għall-paċi, il-ġustizzja u r-rikonċiljazzjoni;

Iħeġġeġ il-bżonn għaż-żieda fl-għajnuna għall-iżvilupp lill-Afganistan, filwaqt li jagħmilha aktar effikaċi; isostni mill-ġdid li l-assistenza għandha żżid il-kapaċità indiġena u li għandha tkun imqassma b'mod ġust madwar il-pajjiż skont il-ħtiġijiet soċjoekonomiċi evalwati; jinnota r-rakkomandazzjonijiet bl-istess effett magħmula mill-Konferenza ta' Pariġi u r-Rapport ACBAR; iħeġġeġ lill-Kumitat għall-Kontroll tal-Baġit biex jinkludi evalwazzjoni ta' kemm il-finanzjament għall-EUPOL Afganistan ġie użat b'mod korrett u effettiv;

Jiġbed l-attenzjoni għal żewġ sfidi partikolari li jridu jiġu indirizzati b'mod urġenti: l-iżvilupp tal-agrikoltura, biex tiġi evitata kriżi umanitarja potenzjali li tista' tkompli tgħarraq is-sitwazzjoni tas-sigurtà li diġà hija ħażina; u l-iżvilupp ta' politiki u programmi li jindirizzaw il-problemi kbar soċjali u ta' saħħa kkawżati mid-dipendenza mid-drogi, b'mod partikolari, immirati għan-nisa u l-familji tagħhom;

Iħeġġeġ lill-Kummissjoni, lill-Istati Membri u lill-Gvern Afgan biex jiżguraw li l-programmi u l-attivitajiet tagħhom, b'mod partikulari dawk fil-livell provinċjali, ikunu kkoordinati bis-sħiħ mal-Istrateġija għall-Iżvilupp Nazzjonali tal-Afganistan u mal-impenji li saru mill-partijiet kollha fl-okkażjoni tal-Konferenza ta' Pariġi;

Jenfasizza l-ħtieġa li jiġi pprijoritizzat l-appoġġ għall-iżvilupp tal-partiti politiċi, għal laqgħat fl-Assemblea Nazzjonali li jiffokaw fuq kwistjonijiet partikolari, fis-soċjetà ċivili u fil-midja; iqis li l-komunità internazzjonali għandha obbligu li tiffinanzja baġit elettorali, b'mod totali jew parti minnu, u li tipprovdi għajnuna għall-implimentazzjoni għad-dispożizzjonijiet kollha tal-Liġi tal-Elezzjonijiet Afgana, inklużi dawk relatati mal-ivvettjar tal-kandidati;

Jilqa' b'sodisfazzjon l-isforzi tal-awtoritajiet Afgani biex itejbu l-mekkaniżmi ta' ġestjoni u finanzjarji tagħhom, li għandhom iwasslu għal sjieda Afgana, iżda jemmen li jeħtieġ sforz iżjed konċentrat biex dan il-proċess isir sostenibbli; jenfasizza l-ħtieġa li l-istituzzjonijiet Afgani jkomplu l-ġlieda kontra l-korruzzjoni, u li jimplimentaw linji politiċi effikaċi biex titjieb is-sitwazzjoni soċjali u l-kundizzjonijiet tal-għajxien, l-edukazzjoni u s-saħħa tal-popolazzjoni, u li tingħata attenzjoni partikolari lil modi kif jiġu inklużi l-gruppi emarġinati u n-nisa fl-istrutturi tat-teħid tad-deċiżjonijiet;

Filwaqt li jinnota l-intenzjoni li l-finanzjament tal-Kummissjoni għall-kura bażika tas-saħħa jiġi trasferit lill-Ministeru tas-Saħħa Afgan, jenfasizza li kwalunkwe żieda fil-finanzjament li tiġi mgħoddija permezz tal-Gvern Afgan trid tkun akkumpanjata bl-iżvilupp tal-kapaċitajiet u bi kriterji ċari ta' aspettattivi, inkluż l-appoġġ speċifiku għall-governanza demokratika fil-livell subnazzjonali;

Filwaqt li jirrikonoxxi l-importanza tat-Timijiet għar-Rikostruzzjoni Provinċjali u l-ħidma tal-forzi tas-sigurtà Afgani, madankollu jirrikonoxxi l-isfida għall-effikaċja tal-għajnuna fir-rigward tal-promozzjoni tal-iżvilupp fl-Afganistan permezz ta' istituzzjonijiet ċivili u militari, u jitlob li jkun hemm parteċipazzjoni massima mill-organizzazzjonijiet mhux governattivi u tas-soċjetà ċivili Afgani, mill-Gvern Afgan u mill-aġenziji internazzjonali;

Ifakkar fl-inizjattiva tal-Parlament, fil-baġit tiegħu għall-2008, li jappoġġja l-bini tad-demokrazija mal-parlamenti ta' pajjiżi terzi, u jimpenja ruħu li jagħmel użu minn dawn ir-riżorsi biex itejjeb l-abilità tal-Parlament Afgan li jilleġiżla, li jissorvelja l-fergħa eżekuttiva u li jkun rappreżentattiv b'mod sħiħ tal-poplu Afgan;

Jitlob li jkun hemm finanzjament adegwat għall-ispejjeż tas-sigurtà fil-proġetti tal-Kummissjoni, sabiex jiġi żgurat kemm li l-ħaddiema umanitarji jkunu protetti kif ukoll li l-ġestjoni leġittima tas-sigurtà ma ddawwarx flejjes mill-objettivi tal-proġetti u mir-realizzazzjoni tagħhom;

Ifakkar fir-rakkomandazzjoni tal-Parlament lill-Kunsill tal-25 ta' Ottubru 2007 dwar il-produzzjoni tal-loppju għal skopijiet mediċi fl-Afganistan1, li topponi, fil-qafas tal-programmi għall-iżvilupp integrat, li wieħed jirrikorri għall-fumigazzjoni bħala mezz biex tinqered il-peprina fl-Afganistan u li joffri l-għajnuna tiegħu sabiex jiġu diskussi l-possibilitajiet u l-fattibilità ta' proġett pilota xjentifiku "Il-Peprina għall-Mediċina".

RIŻULTAT TAL-VOTAZZJONI FINALI FIL-KUMITAT

Data tal-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) preżenti għall-votazzjoni finali

Sostitut(i) (skont l-Artikolu 178(2)) preżenti għall-votazzjoni finali

OPINJONI tal-Kumitat għall-Iżvilupp

għall-Kumitat għall-Kontroll tal-Baġit

dwar il-kontroll baġitarju tal-fondi tal-UE fl-Afganistan

Rapporteur għal opinjoni(*):

(*) Kumitati assoċjati – Artikolu 47 tar-Regoli ta' Proċedura

SUĠĠERIMENTI

Il-Kumitat għall-Iżvilupp jistieden lill-Kumitat għall-Kontroll tal-Baġit, bħala l-kumitat responsabbli, biex jinkorpora s-suġġerimenti li ġejjin fil-mozzjoni għal riżoluzzjoni tiegħu:

- wara li kkunsidra r-Regolament (KE) Nru 1905/2006 tal-Parlament Ewropew u tal-Kunsill tat-18 ta' Diċembru 2006 li jistabbilixxi strument finanzjarju għall-koperazzjoni fl-iżvilupp (Strument għall-Koperazzjoni fl-Iżvilupp DCI)1,

- wara li kkunsidra l-Għanijiet tal-Iżvilupp għall-Millennju -Nazzjonijiet Uniti (NU) u l-objettivi stipulati fid-Dikjarazzjoni tal-Millennju ffirmata minn 189 pajjiż, f'Settembru 2000,

A. billi, fis-sitwazzjoni attwali ta' tnaqqis ekonomiku globali, huwa partikolarment importanti li jkun żgurat il-kontroll effettiv tal-finanzjament tal-UE għall-koperazzjoni fl-iżvilupp,

B. billi l-Artikolu 25(1)(b) tad-DCI jiddetermina l-kundizzjonijiet għall-provvediment tal-għajnuna baġitarja għall-pajjiżi sħab,

C. billi r-responsabilità, it-trasparenza u l-ġestjoni mmirata biex tikseb ir-riżultati huma fost il-prinċipji ewlenin li jiggwidaw il-koperazzjoni fl-iżvilupp skont diversi konvenzjonijiet internazzjonali, inkluża d-Dikjarazzjoni ta' Pariġi dwar l-Effikaċja tal-Għajnuna;

D. billi fl-Afganistan 90 % tal-flejjes pubbliċi ġejjin mill-għajnuna internazzjonali, li juri l-livelli għoljin kemm ta' bżonn kif ukoll ta' dipendenza mill-għajnuna li għandu dan il-pajjiż,

Ifaħħar l-iżviluppi reċenti fil-koperazzjoni bejn in-NU, fost organizzazzjonijiet internazzjonali oħra, u l-istituzzjonijiet tal-Unjoni Ewropea rigward il-monitoraġġ tal-finanzjament għall-koperazzjoni fl-iżvilupp; jitlob li l-proċess tat-titjib jissaħħaħ iktar fil-futur qrib;

Jenfasizza l-ħtieġa ta' monitoraġġ aktar qawwi tal-implimentazzjoni tal-koperazzjoni għall-iżvilupp tal-UE; jistieden lin-NU u organizzazzjonijiet internazzjonali oħra li jamministraw il-fondi tal-UE biex jikkoperaw bis-sħiħ mal-Qorti Ewropea tal-Awdituri u mal-Uffiċċju Ewropew ta' kontra l-Frodi (OLAF), kif ukoll mal-Unità ta' Spezzjoni Konġunta tan-NU;

Għandu dubji dwar kemm hi prattika tajba li l-fondi jiġu mgħoddija fil-baġit ċentrali tal-gvern tal-Afganistan ("għajnuna baġitarja") minn fondi fiduċjarji minn bosta donaturi (MDTFs) bil-kontribuzzjonijiet mill-baġit tal-Komunità, meta l-Afganistan għadu mhux meqjus li jissodisfa r-rekwiżiti biex il-KE tipparteċipa direttament fi programm ta' għajnuna baġitarja; iqis li meta rekwiżiti bħal dawn ikunu ssodisfati, l-għajnuna baġitarja għanda tingħata fuq bażi settorjali;

Jiġbed l-attenzjoni għar-rekwiżit tad-DCI2 li l-programmi ta' għajnuna baġitarja għandhom ikunu akkumpanjati minn għajnuna għall-isforzi tal-pajjiżi sħab biex jiżviluppaw kontroll parlamentari u kapaċitajiet ta' verifika u jżidu t-trasparenza u l-aċċess pubbliku għall-informazzjoni; jirrimarka li x-xogħol f'dan il-qasam għandu jsir ukoll meta l-għajnuna għall-baġit tingħata minn donaturi oħra jew mill-MDTFs u jenfasizza l-irwol importanti li l-organizzazzjonijiet tas-soċjetà ċivili jista' jkollhom fil-monitoraġġ ta' għajnuna baġitarja bħal din;

Jenfasizza l-importanza li tkun evalwata l-koperazzjoni Komunitarja fl-Afganistan, kif mitlub mid-DCI1, li l-evalwazzjonijiet jibdew minn pedamenti sodi, sabiex ikopru l-koordinazzjoni tad-donaturi u jinkludu aspetti tal-attivitajiet realizzati u l-katina tar-riżultati (produzzjoni, riżultati, impatt): jitlob li r-riżultati tal-evalwazzjonijiet jintużaw fil-formulazzjoni tal-azzjonijiet ta' koperazzjoni sussegwenti;

Jesprimi tħassib kbir dwar ir-riskji li għalihom huwa espost l-istaff li qed jaħdem għall-koperazzjoni fl-iżvilupp fl-Afganistan, enfasizzati mill-mewt f'Awwissu 2008 ta' erba' membri tal-istaff li kienu jagħmlu xogħol bħal dan; iqis li s-sigurtà tal-persuni taċ-ċivil li jaħdmu fil-qasam tal-għajnuna hija pperikolata mit-tnaqqis tad-distinzjoni bejn l-operaturi militari u dawk ċivili minħabba l-użu ta' Timijiet ta' Rikostruzzjoni Provinċjali militari biex iwettqu l-ħidma għall-iżvilupp fil-provinċji; jitlob għalhekk li tkun stabbilita mill-ġdid distinżjoni ċara bejn l-istaff militari u dak ċivili;

Jiddispjaċih li r-relazzjonijiet bejn il-Parteċipanti Mhux Statali (NSAs) u l-gvern tal-Afganistan mhux dejjem jimxu kif suppost u jitlob li jsir kull sforz biex jitjiebu tar-relazzjonijiet; jiġbed l-attenzjoni wkoll għall-ħtieġa li tkun stabbilita definizzjoni stretta ta' NSAs li m'għandhomx l-għan tal-profitt fil-livell nazzjonali, wara li jkunu kkonsultati l-NSAs infushom;

Ifakkar fid-diskriminazzjoni partikularment ħarxa li sofrew in-nisa fl-Afganistan taħt ir-reġim tat-Talibani u wara; jikkundanna kwalunkwe prattika legali, kulturali u reliġjuża li tiddiskrimina kontra n-nisa, teskludihom mill-ħajja pubblika u politika u żżommhom issegregati fil-ħajja tagħhom ta' kuljum; iħeġġeġ lill-Kummissjoni biex tiġġieled kontra dawn il-prattiki fil-ħidma għall-iżvilupp kollha tagħha fil-pajjiż;

Jenfasizza l-importanza li jkunu miġġielda l-forom kollha ta' xogħol mit-tfal, tat-traffikar tagħhom u l-vjolenza kontrihom u tat-titjib tal-ħarsien soċjali għall-minorenni fl-Afganistan; jitlob għal programmi biex jinkoraġġixxu lit-tfal biex jattendu l-iskola, inkluż il-provvediment għall-ħlas tal-miżati tal-iskejjel u għal programmi alimentari fl-iskejjel;

Jenfasizza l-importanza kbira tal-koordinazzjoni tad-donaturi fl-Afganistan u b'mod partikulari l-armonizzazzjoni tal-proċeduri fuq il-bażi tas-sistemi nazzjonali; jinsisti li dawn il-miżuri u miżuri oħra bl-għan li jtejbu l-effikaċja tal-għajnuna stipulati fid-Dikjarazzjoni ta' Pariġi dwar l-Effikaċja tal-Għajnuna għandhom ikunu implimentati bis-sħiħ fl-Afganistan.

RIŻULTAT TAL-VOTAZZJONI FINALI FIL-KUMITAT

Data tal-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) preżenti għall-votazzjoni finali

OPINJONI tal-Kumitat għall-Baġits

għall-Kumitat għall-Kontroll tal-Baġit

dwar il-kontroll baġitarju tal-fondi tal-UE fl-Afganistan

Rapporteur għal opinjoni:

SUĠĠERIMENTI

Il-Kumitat għall-Baġits jistieden lill-Kumitat għall-Kontroll tal-Baġit, bħala l-kumitat responsabbli, biex jinkorpora s-suġġerimenti li ġejjin fil-mozzjoni għal riżoluzzjoni tiegħu:

Jinsisti illi l-Kummissjoni għandha tieħu ħsieb in-nuqqasijiet preokkupanti dwar il- koordinazzjoni fl-assistenza finanzjarja mogħtija mill-UE lill-Afganistan mhux biss bejn l-Istati Membri u l-Kummissjoni imma wkoll fost l-Istati Membri; jistieden lill-Kummissjoni biex tiżviluppa strateġija li tinvolvi lid-donaturi u lill-awtoritajiet Afgani, imfassla biex ittejjeb il-kundizzjonijiet u l-komunikazzjoni bejniethom;

Ifakkar li l-effikaċja fl-assistenza huwa wieħed mill-prinċipji fundamentali tal-politika tal-iżvilupp tal-UE; għaldaqstant, jisħaq fuq l-importanza tal-aġenda tal-Kummissjoni dwar l-effikaċja fl-assistenza u jinnota l-konklużjonijiet tal-Kunsill tal-UE tas-26 ta' Mejju 2008 dwar l-effikaċja fl-assistenza tal-UE fl-Afganistan;

Sabiex jiżdiedu l-allokazzjonijiet għall-objettivi ta' prijorità fit-tul tal-UE għall-Afganistan, jiġifieri l-iżvilupp sostenibbli u l-ġlieda kontra l-faqar, jistieden lill-Kummissjoni tbiddel, matul il-kors tal-abbozzar tal-Programm Indikattiv Pluriennali (MIP) 2010-2013, it-tqassim tal-fondi Komunitarji bejn it-tliet żoni fokali prinċipali u t-tliet żoni non-fokali, kif ukoll li tħares lejn l-iżvilupp tal-infrastruttura u l-għajxien alternattiv li jagħtu l-kontribut tagħhom għat-tnaqqis tal-faqar u t-tħaffif tal-bidla minn ekonimija msejsa fuq l-oppju għal sistema ekonomika u soċjali alternattiva; għalhekk iħeġġeġ lill-Kummissjoni żżid l-allokazzjonijiet għall-oqsma tas-saħħa, tal-edukazzjoni u tal-infrastruttura; ifakkar ukoll fl-impenn tal-Unjoni Ewropea biex jinkisbu l-Għanijiet għall-Iżvilupp tal-Millennju;

Ifisser it-tħassib tiegħu dwar il-kwalità fqira tal-amministrazzjoni tal-fondi ta' assistenza mill-amministrazzjoni ċentrali Afgana u n-nuqqas ta' trasparenza fil-kapaċità amministrattiva ta' din l-assistenza; jikkunsidra li jkun ta' importanza kbira li l-MIP 2010-2013 li jmiss iqis ir-riżultati konkreti tal-ġlieda kontra l-korruzzjoni u li jadatta l-assistenza tal-UE skont il-każ.

Data tal-adozzjoni

Riżultat tal-votazzjoni finali

Membri preżenti għall-votazzjoni finali

Data tal-adozzjoni

Riżultat tal-votazzjoni finali

Membri preżenti għall-votazzjoni finali


"Fit-triq lejn it-tama" jirbaħ

Fotografu mistieden speċjali tagħna "Riżoluzzjonijiet għal 2009" kien is-suġġett li għażilna għall-ewwel sensiela għall-fotografi mistiedna tagħna".

Dan intlaqa' b'entusjażmu kbir.

Irċevejna varjetà kbira ta' suġġetti.

Fl-aħħar għażilna r-ritratt "Fit-triq lejn it-tama" meħud f'Dakar, Senegal minn Mimi Mollica.

Nirringrazzjaw minn qalbna lil kull min ipparteċipa!

Dan ir-ritratt juri raġel mixi fit-triq li qed tinben miċ-Ċentru ta' Dakar lejn il-bqija tal-pajjiż.

"Għalija" jispjega Mimi Mollica "dan jissimbolizza vjaġġ lejn ħajja aħjar."

Kull sena mijjiet ta' Senegaliżi jmutu meta jipprovaw jilħqu l-ixtut Ewropej u jaqsmu l-Oċean Atlantiku.

Mollica stqarr li għall-UE "ir-riżoluzzjoni għal 2009 għandha tkun li l-Parlament Ewropew jikkunsidra din it-traġedja sabiex isiru bidliet rilevanti fil-qasam ta' l-immigrazzjoni u jnaqqas il-prezz għall-viżas."

Irċevejna ħafna ritratti għalkemm nistgħu nużaw wieħed biss fuq is-sit tagħna.

Madankollu jekk tirdu taraw ir-ritratti l-oħra tistgħu tidħlu fil-kont "Flickr".

Taħseb li tista' tmur aħjar darba oħra?

Ibgħatilna r-ritratt "Żminijiet diffiċli?" u forsi tkun int il-fotografu mistieden speċjali tagħna.

Idħol ara d-dettalji hawn taħt u ibgħat ir-ritratt lil

20081212STO44321 Il-PE jniehed "Kun il-fotografu mistieden speċjali tagħna" Paġna web ta' Mimi Mollica Flickr


dwar l-inħawi fi stat naturali fl-Ewropa

Kumitat għall-Ambjent, is-Saħħa Pubblika u s-Sikurezza tal-Ikel

MOZZJONI GĦAL RIŻOLUZZJONI TAL-PARLAMENT EWROPEW

Il-Parlament Ewropew ,

– wara li kkunsidra d-Direttiva tal-Kunsill 79/409/KEE tat-2 ta' April 1979 dwar il-konservazzjoni tal-għasafar selvaġġi (id-'Direttiva dwar l-Għasafar')

ĠU L 103, 25.4.1979, p.

– wara li kkunsidra d-Direttiva tal-Kunsill 92/43/KEE tal-21 ta' Mejju 1992 dwar il-konservazzjoni tal-ħabitats naturali u tal-fawna u l-flora selvaġġa (id-'Direttiva dwar il-Ħabitats')

ĠU L 206, 22.7.1992, p.

– wara li kkunsidra n-netwerk ekoloġiku tal-Unjoni Ewropea dwar żoni speċjali ta' konservazzjoni stabbiliti miż-żewġ Direttivi msemmija hawn fuq, imsejjaħ in-netwerk "Natura 2000",

– wara li kkunsidra r-riżultat tad-disa' laqgħa tal-Konferenza tal-Partijiet (COP 9) għall-Konvenzjoni dwar id-Diversità Bijoloġika,

– wara li kkunsidra r-Rapport Nru 3/2008 tal-Aġenzija Ewropea għall-Ambjent "Il-foresti Ewropej - il-kundizzjonijiet tal-ekosistema u l-użu sostenibbli",

– wara li kkunsidra l-Artikolu 45 tar-Regoli ta' Proċedura tiegħu ,

– wara li kkunsidra r-rapport tal-Kumitat għall-Ambjent, is-Saħħa Pubblika u s-Sikurezza tal-Ikel ( A6-0478/2008 ),

A. billi l-protezzjoni effettiva u, fejn hemm bżonn, ir-ristawr tal-aħħar żoni fi stat naturali fl-Ewropa huma importanti biex jitwaqqaf it-telf tal-bijodiversità sal-2010,

B. billi l-objettiv li jitwaqqaf it-telf tal-bijodiversità sal-2010 mhux se jinkiseb u billi diġà qed jinħass l-impatt soċjali u ekonomiku negattiv tat-telf tal-bijodiversità u tat-tnaqqis tas-servizzi tal-ekosistema,

C. billi l-Unjoni Ewropea għandha tibni fuq kisbiet attwali bħalma hija Natura 2000 u tiżviluppa qafas ġdid ta' politika li jkun imsaħħaħ u ambizzjuż b'mod sinifikanti għall-bijodiversità wara l-2010,

D. billi d-Direttivi dwar l-Għasafar u l-Ħabitats jipprovdu qafas sod u realistiku għall-protezzjoni tan-natura, inklużi żoni fi stat naturali, minn żviluppi li jagħmlu l-ħsara;

E. billi l-objettivi tal-politika tal-bijodiversità tal-Unjoni Ewropea u d-Direttivi dwar l-Għasafar u l-Ħabitats għadhom 'il bogħod milli jiġu integrati b'mod xieraq fil-politiki settorjali, bħalma huma l-agrikoltura, l-iżvilupp reġjonali, l-enerġija jew it-trasport;

F. billi ħafna żoni fi stat naturali jipprovdu ħażniet importanti ta' karbonju, li l-protezzjoni tagħhom hija importanti kemm għall-bijodiversità kif ukoll għall-protezzjoni tal-klima,

G. billi l-impatti ta' speċi aljeni invażivi fuq il-bijodiversità jikkostitwixxu theddida partikolarment serja għaż-żoni fi stat naturali, fejn is-sejba bikrija ta' speċi invażivi tista' ma tkunx possibbli, u fejn tista' ssir ħsara ekoloġika u ekonomika sinifikanti qabel ma tkun tista' tittieħed azzjoni,

Definizzjoni u t-tħejjija ta' mapep

Jistieden lill-Kummissjoni biex tiddefinixxi l-inħawi fi stat naturali; id-definizzjoni għandha tindirizza aspetti bħas-servizzi tal-ekosistema, il-valur ta' konservazzjoni, il-bidla fil-klima u l-użu sostenibbli;

Jistieden lill-Kummissjoni sabiex tagħti mandat lill-ŻEE u lil entitajiet Ewropej relevanti l-oħra biex jagħmlu mappa tal-aħħar inħawi Ewropej fi stat naturali, biex jivverifikaw id-distribuzzjoni attwali, il-livell ta' bijodiversità u l-erja ta' nħawi li għadhom mhux mimsusa kif ukoll ta' nħawi fejn ftit li xejn hemm attività tal-bniedem (imqassma f'tipi ta' ħabitats ewlenin: foresti, ilma ħelu u żoni tal-baħar fi stat naturali);

Jistieden lill-Kummissjoni biex tagħmel studju dwar il-valur u l-benefiċċji tal-protezzjoni ta' nħawi fi stat naturali; l-istudju għandu jindirizza b'mod partikulari l-kwistjonijiet tas-servizzi tal-ekosistemi, il-livell ta' bijodiversità tal-inħawi fi stat naturali, l-adattament għall-bidla fil-klima u t-turiżmu naturalistiku sostenibbli;

Żvilupp tal-inħawi fi stat naturali

Jistieden lill-Kummissjoni biex tiżviluppa strateġija tal-UE dwar l-inħawi fi stat naturali, li tkun koerenti mad-Direttivi dwar l-Għasafar u l-Ħabitats, permezz ta' approċċ ibbażat fuq l-ekosistema li jidentifika l-ispeċi u l-bijotopi mhedda, u li jiffissa prijoritajiet;

Jistieden lill-Kummissjoni u lill-Istati Membri biex jiżviluppaw l-inħawi fi stat naturali; jenfasizza l-bżonn li jiġi pprovdut finanzjament speċjali biex titnaqqas il-frammentazzjoni, biex ikun hemm immaniġġjar meqjus ta' nħawi maħsuba biex jitreġġgħu lura għall-istat naturali, biex jiġu żviluppati programmi u mekkaniżmi ta' kumpens, biex titqajjem u titkattar il-kuxjenza, u biex jiġu introdotti kunċetti relatati mal-inħawi fl-istat naturali, bħall-irwol ta' proċessi naturali ħielsa u l-elementi strutturali li jirriżultaw minn dawn il-proċessi, fil-monitoraġġ u l-kejl tal-istatus ta' konservazzjoni favorevoli;

Promozzjoni

Jistieden lill-Kummissjoni u lill-Istati Membri biex jikkoperaw mal-organizzazzjonijiet lokali mhux governattivi, mal-partijiet interessati u mal-popolazzjoni lokali biex jippromwovu l-valur tal-inħawi fi stat naturali;

Jistieden lill-Istati Membri biex iniedu u jappoġġjaw kampaniji ta' informazzjoni biex titqajjem kuxjenza fost il-pubbliku ġenerali dwar l-inħawi fi stat naturali u s-sinifikat tagħhom u sabiex titrawwem l-idea li l-ħarsien tal-bijodiversità jista' jkun kompatibbli mat-tkabbir ekonomiku u mal-impjiegi;

Jistieden lill-Istati Membri biex jagħmlu skambju tal-esperjenzi tagħhom dwar l-aħjar prattiki u dwar lezzjonijiet li jkunu tgħallmu dwar l-inħawi fi stat naturali billi jinġiebu flimkien esperti Ewropej ewlenin sabiex jeżaminaw il-kunċett tal-inħawi naturali fl-Unjoni Ewropea u jpoġġu l-inħawi naturali fuq l-aġenda Ewropea;

Fid-dawl tal-ħsara li t-turiżmu ħalla u għadu jħalli, fatt iddokumentat sew, fuq il-biċċa l-kbira tal-wirt naturali prezzjuż Ewropew, jappella lill-Kummissjoni u lill-Istati Membri sabiex jiżguraw li t-turiżmu, anke meta dan ikun iffokat sabiex jintroduċi lill-viżitaturi għall-ħabitats u l-fawna salvaġġa ta' nħawi fi stat naturali, jittieħed ħsieb sew tiegħu, u jsir użu sħiħ mill-esperjenza miksuba fl-Ewropa, u 'l barra minnha, dwar kif jista' jiġi mminimizzat l-impatt, jekk ikun il-każ, skont l-Artikolu 6 tad-Direttiva dwar il-Ħabitats.

Għandhom jiġu kkunsidrati dawk il-mudelli fejn l-inħawi fi stat naturali jkunu magħluqa (ħlief għal riċerka xjentifika awtorizzata), iżda fejn parti limitata tkun miftuħa għal turiżmu sostenibbli ta' kwalità għolja bbażat fuq l-esperjenza tal-ambjent naturali u li minnu jibbenefikaw il-komunitajiet lokali;

Protezzjoni aħjar

Jistieden lill-Kummissjoni u lill-Istati Membri biex jagħtu attenzjoni speċjali biex ikun hemm protezzjoni effettiva taż-żoni fi stat naturali;

Jistieden lill-Kummissjoni biex tidentifika t-theddid immedjat marbut mal-inħawi fi stat naturali;

Jistieden lill-Kummissjoni sabiex tiżviluppa rakkomandazzjonijiet xierqa li jiggwidaw lill-Istati Membri dwar l-aħjar strateġiji biex ikun garantit il-ħarsien tal-ħabitats naturali;

Jistieden lill-Kummissjoni u lill-Istati Membri biex jipproteġu aħjar l-inħawi fi stat naturali billi jimplimentaw id-Direttivi dwar l-Għasafar u l-Ħabitats, id-Direttiva Qafas dwar l-Ilma

Direttiva 2000/60 tal-Parlament Ewropew u tal-Kunsill tat-23 ta' Ottubru 2000 li tistabilixxi qafas għal azzjoni Komunitarja fil-qasam tal-politika ta' l-ilma (ĠU 327, 22.12.2000, p.

1). u d-Direttiva Qafas dwar Strateġija għall-Baħar

Direttiva 2008/56/KE tal-Parlament Ewropew u tal-Kunsill tat-17 ta' Ġunju 2008 li tistabilixxi qafas għal azzjoni Komunitarja fil-qasam tal-politika tal-ambjent tal-baħar (ĠU L 164, 25.6.2008, p.

19). b'mod aktar effettiv u aktar konsistenti, b'finanzjament aħjar, biex tiġi evitata l-qerda ta' dawn l-inħawi minħabba żvilupp li jagħmel il-ħsara u li ma jkunx sostenibbli;

Jilqa r-reviżjoni tad-Direttivi dwar l-Għasafar u l-Ħabitats bil-għan, jekk ikun il-każ, li dawn jiġu emendati sabiex jipprovdu ħarsien aħjar għall-ispeċi u l-bijotopi mhedda;

Jistieden lill-Kummissjoni biex taċċetta l-Inizjattiva "Wild Europe", li hija sħubija ta' diversi organizzazjonijiet għall-ħarsien tan-natura li tinkludi lill-IUCN, lill-IUCN-WCPA, lid-WWF, lill-Birdlife International u lill-PAN Parks, li għandhom interess qawwi f'artijiet fi stat naturali jew li kważi huma fi stat naturali;

Żoni fi Stat Naturali u Natura 2000

Jistieden lill-Kummissjoni, b'koperazzjoni mal-partijiet interessati, biex tiżviluppa linji gwida ta' kif tipproteġi, tmexxi, tuża b'mod sostenibbli, tagħmel monitoraġġ u tiffinanzja l-inħawi fi stat naturali fl-ambitu tan-netwerk ta' Natura 2000, speċjalment fir-rigward tal-isfidi li ġejjin, bħall-bidla fil-klima, il-qtugħ illegali ta' siġar u t-talba dejjem tikber għall-beni;

Jesprimi tħassib serju dwar il-politika Ewropea dwar il-bijodiversità minħabba n-nuqqas ta' fondi għall-immaniġġjar tan-netwerk Natura 2000; jistieden f'dan il-kuntest, lill-Kummissjoni sabiex, kif previst fid-Direttiva dwar il-Ħabitats, tħejji konfinanzjament Komunitarju għall-immaniġġjar tas-siti fl-Istati Membri;

Jistieden lill-Kummissjoni biex tagħti status speċjali u protezzjoni aktar stretta liż-żoni fi stat naturali fin-netwerk ta' Natura 2000;

Iqis li l-politika dwar l-iżvilupp rurali u l-integrazzjoni tal-ħarsien ambjentali fis-settur agrikolu tal-UE jridu jissaħħu; huwa tal-opinjoni, madankollu, li l-Fond għall-Iżvilupp Rurali mhuwiex biżżejjed biex jiffinanzja l-bijodiversità u l-ħarsien ta' nħawi fi stat naturali f'termini ta' riżorsi, ta' programmazzjoni u tal-għarfien espert;

Jistieden lill-Kummissjoni biex tiżgura li n-netwerk ta' Natura 2000 jissaħħaħ aktar biex isir netwerk ekoloġiku koerenti u li jiffunzjona u li fih l-inħawi fi stat naturali jkollhom post ċentrali; jenfasizza l-ħtieġa għal politiki koerenti, partikolarment f'oqsma bħall-politika agrikola komuni, it-trasport, l-enerġija, u l-baġit, sabiex ma jiddgħajfux l-objettivi ta' ħarsien tan-Natura 2000;

Speċi aljeni invażivi

Jistieden lill-Kummissjoni u lill-Istati Membri biex jaħdmu flimkien sabiex jiżviluppaw qafas leġiżlattiv sod dwar l-ispeċi aljeni invażivi li jittratta kemm l-impatt ekoloġiku kif ukoll dak ekonomiku li jirriżultaw minħabba dawn l-ispeċi u l-vulnerabilità partikolari ta' żoni fi stat naturali għal din it-theddida;

Inħawi fi stat naturali u bidla fil-klima

Jistieden lill-Kummissjoni sabiex timmoniterja u tevalwa l-impatt tal-bidla fil-klima fuq l-inħawi fi stat naturali;

Jistieden lill-Kummissjoni u lill-Istati Membri biex jagħtu prijorità lill-ħarsien tal-inħawi fi stat naturali fl-istrateġija tagħhom meta jindirizzaw il-bidla fil-klima;

Jistieden lill-Kummissjoni sabiex, fir-rigward tal-bidla fil-klima, twettaq riċerka u tipprovdi gwida dwar kif u meta l-intervent tal-bniedem jista' jimmaniġġja l-inħawi fi stat naturali sabiex dawn jitħarsu;

Juri l-appoġġ qawwi tiegħu għat-tisħiħ tal-politiki u l-miżuri relatati mal-inħawi fi stat naturali;

Jagħti istruzzjonijiet lill-President tiegħu biex jgħaddi din ir-riżoluzzjoni lill-Kunsill u lill-Kummissjoni, u lill-gvernijiet u lill-parlamenti tal-Istati Membri.

Il-frażi Żoni fi Stat Naturali tfisser iż-żoni 'verġni', ambjent naturali li ma nbidilx b'mod sinifikanti b'attività umana.

Dawn iż-żoni huma żoni prinċipali għan-natura.

ZZŻoni fi Stat Naturali huma postijiet fejn jimxu 'l quddiem il-proċessi tan-natura u l-ħajja selvaġġa.

Dawn iż-żoni huma żoni kbar ta' art jew baħar, li - flimkien mal-komunitajiet tal-pjanti u annimali nattivi tagħhom u l-ekosistemi li tagħhom jagħmlu parti - huma stati naturali, fejn l-intervent uman b'mod qawwi għandu bżonn ikun evitat.

Madwar 46% tal-massa tal-art tad-dinja tikkonsisti minn żoni fi stat naturali.

Iż-żoni fi stat naturali għandom perċezzjoni doppja.

Fuq naħa waħda jidhru bħala postijiet li wieħed jibża' minnhom u għandhom jiġi evitati, fejn jeżistu l-mostri u perikli li wieħed ma jafx bihom.

Fuq in-naħa l-oħra jidhru bħala postijiet li wieħed jieħu gost bihom u li wieħed jista' jarahom, bħala postijiet li jagħtuna refuġju temporanju mill-istress taċ-ċiviltà urbana u industrijali.

Hemm dibattitu serju fuq il-vantaġġi u l-iżvantaġġi tal-kult tagħna taż-żoni fi Stat Naturali; ħafna jgħidu pereżempju, li jagħtuna l-permess li naħarbu r-responsabilità mill-postijiet fejn aħna ngħixu attwalment.

Hemm ukoll distinzjoni bejn il-kunċett ta' konservazzjoni (l-użu prorpja u tan-natura) u tal-preservazzjoni (il-protezzjoni tan-natura mill-użu).

Dawn id-dibattiti filosofiċi huma 'l fuq mil-livell ta' rapport bħal dan.

Madankollu, ir-Rapporteur tiegħek huwa fuq in-naħa tal-konservazzjoni, għall-inqas hawn fl-Ewropa.

Għandna nipproteġu n-natura, imma bl-użu uman.

It-territorju tal-Ewropa huwa żgħir wisq biex ikollu żoni pprojbiti għaċ-ċittadini tiegħu.

Il-foresti llum ikopru 33% taz-zona tal-art tal-pajjiżi tar-reġjun taz-Zona Ekonomika Ewropea li jikkorrispondi għal 185 miljun ettaru (ha).

Madwar 9 miljun ettaru biss ta' foresti (5% tat-total taz-zona ta' foresta) huma kkunsidrati bħala "selvaġġi".

Dawn iż-żoni flimkien mal-komunitajiet tal-pjanti u annimali nattivi tagħhom u l-ekosistemi li minnhom jagħmlu parti, huwa stati essenzjalment naturali.

Dawn iż-żoni fi stat naturali għandhom jaffordjaw l-opportunità biex jiżguraw status ta' protezzjoni effikaċi u speċjali.

Hemm ħafna raġunijiet għaliex l-Ewropa għandha tħares aktar mill-qrib lejn żoni fi stat naturali.

LL-ewwelnett, bħala refuġju u riżerva ġenetika għal ħafna speċi, li ma jistgħux jgħixu anke f'kundizzjonijiet ftit mibdula, speċjalment mammali kbar, bħal ma huwa l-ors kannella, il-lupu u l-linċi.

Hemm ukoll ħafna speċi li qed jistennew li jiġu skoperti u deskritti.

Ħafna minnhom jgħixu ġol-ħamrija jew ġo injam imnawwar u huwa sensittivi ħafna għal bidla.

Dawn iż-żoni mhux iddisturbati huma perfetti biex wieħed jeżamina t-tibdil naturali fin-natura, l-evoluzzjoni.

Anke l-għarfien li dawn iż-żoni huma ddominati min- natura, jagħtu dimensjoni speċjali u unika, li tista' tintuża ekonomikament biex jiġu żviluppati prodotti ġodda turistiċi.

Fl-istess ħin dawn iż-żoni huma vulnerabbli bil-bosta għall-impatti ta' bidliet ambjentali li jsiru mill-bniedem u li jiġru barra mill-konfini tagħhom, bħal ma hi l-bidla fil-klima, l-introduzzjoni ta' speċi aljeni invażivi u bidliet tas-sistemi fin-naħa ta' fuq tax-xmajjar ta' dawn iż-żoni.

Fl-aħħarnett hemm ukoll ħafna raġunijiet purament etiċi biex jinżammu ż-żoni fi stat naturali fl-Ewropa.

Aħna għandna l-obbligu morali biex niżguraw li l-ġenerazzjoni futura tista' tgawdi u tieħu vantaġġ miż-żoni tassew selvaġġi tal-Ewropa.

L-iżvilupp tat-turiżmu sostenibbli huwa mezz biex jingħata valur ekonomiku liż-żoni fi stat naturali u biex jinħoloq appoġġ għall-konservazzjoni.

It-turiżmu sostenibbli jagħmel sehem importanti mill-użu taż-żoni fi stat naturali fl-Ewropa.

Jinkoraġġixxi nies komuni biex jiskopru l-valuri moħbija tan-natura mingħajr ma jagħmlulha ħsara.

Turiżmu sostenibbli isaħħaħ l-aċċettazzjoni tal-politka ta' konservazzjoni, għaliex iċ-ċittadini jifhmu l-bżonn għall-protezzjoni bl-esperjenza personali tagħhom.

It-turiżmu sostenibbli jgħin lill-ekonomija żżomm iż-żoni fi stat naturali, u żżid l-opportunitajiet tax-xogħol għall-esperti tal-konservazzjoni.

Hemm inizjattiva interessanti li tgħaqqad il-programmi għaż-żoni fi stat naturali u turiżmu sostenibbli fl-Ewropa, il-PAN (Protected Area Network) Parks Foudation(PPF).

Il-PPF tmexxi netwerk ta' żoni protetti li għandom l-aħħar artijiet li ma ntmessux fl-Ewropa.

L-għan tal-PPF li diġà ilha mwaqqafa għaxar snin huwa t-turiżmu sostenibbli f'dawn iż-żoni.

Hemm diġà għaxar Parks tal-PAN madwar l-Ewropa miċ-Ċirku Artiku sal-Mediterran.

Il-PPF tistimula t-turiżmu biex toħloq sostenituri ġodda tal-konservazzjoni.

Hemm limitu minimu veru strett għaż-żoni fi stat naturali.

Irid ikun hemm mill-inqas 10,000 ettaru ta' territorju li jkun għadu fi stat naturali, li jeskludi l-użu tal-estrazzjoni umana.

L-istandard tal-PAN Parks għaż-żoni fi stat naturali:

Huwa meħtieġ li jkun hemm zona ekoloġika mhux frammentata/zona fi stat naturali ta' mill-inqas 10.000 ettaru fejn mhux permess l-użu tal-estrazzjoni u fejn l-uniċi interventi ta' ġestjoni huma dawk immirati li jżommu jew li jerġgħu jqajmu l-proċessi ekoloġiċi.

Id-daqs taz-zona/żoni fi stat naturali ma ġiex imnaqqas fil-passat.

PAN Parks għaż-żoni fi stat naturali:

Il-konservazzjoni taż-żoni fi stat naturali hija l-aktar kisba sinifikanti tal-kunċett tal-PAN Parks u parti mill-għan ewlieni tal-PAN Parks.

Hawn taħt jidher sommarju qasir ta' dan is-suċċess:

· Il-Park Nazzjonali Archipelago (Fi): 10.600 ha

· Il-Park Nazzjonali Borjomi-Kharagauli (Ge): 50.325 ha (non EU)

· Il-Park Nazzjonali Oulanka (Fi): 12.924 ha

· Il-Park Nazzjonali tal-Balkani Ċentrali (Bg): 21.019 ha

· Il-Park Nazzjonali Majella (I): 25.500 ha

· Il-Park Nazzjonali Retezat (Ro): 14.215 ha

· Il-Park Nazzjonali Rila (Bg): 16.350 ha

· Medda totali ta' żoni fi stat naturali: 226.

· Stati Membri tal-Unjoni Ewropea: 146.173ha

Dan l-approċċ joħloq opportunità unika li ssolvi b'mod parzjali problema bin-numru dejjem jikber ta' żoni abbundanti fl-Ewropa u joħloq netwerk żgħir imma importanti ta' żoni fi stat naturali protetti.

Hemm koalizzjoni ta' NĠOs Ewropej, bħal ma hi l-Federazzjoni Europarc tal-Fondazzjoni PAN Parks, il-Eurosite, il-Wild Europe, il-Birdlife Internazzjonali u d-WWF, li jappoġġjaw il-protezzjoni msaħħa tal-wirt taż-żoni fi stat naturali fl-Ewropa.

In-Network Ewropew ta' Natura 2000 diġà jkopri ż-żoni tal-Unjoni Ewropea li għandhom l-akbar valur u li huma bijodiversi.

Dan ifisser li tal-inqas il-biċċa l-kbira taż-żoni fi stat naturali Ewropej huma protetti permezz ta' Natura 2000.

Li hemm bżonn isir huwa li wieħed jirrispondi għal din l-isfida.

13% taż-żoni ta' foresta tas-27 stat membru tal-UE huma identifikati bħala siti ta' Natura 2000, taħt id-Direttiva tal-UE dwar l-Għasafar u l-Ħabitats.

Natura 2000 tipprovdi qafas flessibbli li jitlob lill-Istati Membri biex jifformulaw objettivi ta' konservazzjoni, u jipproteġu u jmexxu s-siti b'mod li jerġgħu jġibu lura jew iżommu l-istatus ta' konservazzjoni favorevoli tal-ispeċi u l-ħabitats li għalihom huma identifikati s-siti.

M'hemmx bżonn ta' leġiżlazzjoni ġdida li tikkonċerna ż-żoni fi stat naturali, biss huwa rrakkomandat b'mod qawwi li jingħata rwol speċjali u protezzjoni addizzjonali lil żoni fi stat naturali li qegħdin f'Natura 2000.

Huwa għalhekk li l-Kummissjoni Ewropea għandha tiżviluppa rakkomandazzjonijiet xierqa li jipprovdu gwida lill-Istati Membri tal-UE dwar l-aħjar mezzi biex tiġi żgurata l-protezzjoni ta' żoni fi stat naturali u żoni selvaġġi fil-preżent kif ukoll ta' dawk potenzjali u l-proċessi naturali tagħhom, li huma x'aktarx koperti b'Natura 2000.

Dan għandu jinkludi: d-definizzjoni ta' żoni fi stat naturali għall-Parlament Ewropew, l-ippjantar tal-aħħar zona Ewropea fi stat naturali, għaliex b'hekk wieħed jistabbilixxi d-distribuzzjoni u l-erja attwali ta' zona li għadha ma ntmessitx (imqassma f'tipi ta' ħabitats ewlenin: foresta, ilma ġieri u żoni tal-baħar fi stat naturali), l-iżvilupp ta' studju dwar il-valur/benefiċċji tal-protezzjoni ta' żoni fi stat naturali, l-iżvilupp ta' linji gwida dwar iż-żoni fi stat naturali għan-netwerk ta' Natura 2000, inkluża strateġija Ewropea dwar iż-żoni fi stat naturali.

Il-finanzjament għandu jkun allokat biex titnaqqas il-frammentazzjoni, il-ġestjoni meqjusa biex żoni jerġgħu jiġu fi stat selvaġġ, l-iżvilupp ta' programmi u mekkaniżmi ta' kumpens, is-sensibilizzazzjoni tal-kuxjenza, it-titjib tal-għarfien tas-sitwazzjoni, pakketti turistiċi, il-kejl u t-tisħiħ tal-effikaċja tat-tmexxija;

RIŻULTAT TAL-VOTAZZJONI FINALI FIL-KUMITAT

Data tal-adozzjoni

Riżlutat tal-votazzjoni finali

Membri preżenti għall-votazzjoni finali

Sostitut(i) preżenti għall-votazzjoni finali


Tweġiba mogħtija mis-Sinjura Reding f'isem il-Kummissjoni

(22 ta' Diċembru 2008)

Il-mistoqsija tal-Onorevoli Membru tirrigwarda ż-żmien li fih l-abbonati bi ħlas bil-quddiem f'Malta jeħtiġilhom jużaw il-kreditu.

Il-kwistjoni ta' skadenzi għat-top-up tal-mowbajl diġà kienet ittrattata fit-tweġiba tal-Kummissjoni għall-mistoqsija bil-miktub E-0182/07 http://www.europarl.europa.eu/QP-WEB/home.jsp. .

Din il-kwistjoni hija ta' rilevanza partikolari fid-dawl tal-proporzjon għoli ta' abbonati tal-mowbajl bi ħlas bil-quddiem f'Malta (91% fl-2007), l-ogħla perċentwal fl-Unjoni Ewropea Sors: It-13-il Rapport dwar l-Implimentazzjoni, Marzu 2008. .

Din il-kwistjoni partikolari ma ġietx indirizzata fid-Direttivi li jikkostitwixxu l-qafas regolatorju tal-UE għall-mezzi elettroniċi tal-komunikazzjoni.

Hija kwistjoni kuntrattwali bejn l-operatur u l-abbonat, irregolata mis-suq stess skont il-karatteristiċi speċifiċi u l-ħtiġijiet tal-konsumatur fis-swieq nazzjonali differenti.

Id-Direttiva dwar is-Servizzi Universali Id-Direttiva 2002/22/KE tal-Parlament Ewropew u tal-Kunsill tas-7 ta' Marzu 2002 dwar servizz universali u d-drittijiet tal-utenti li jirrelataw ma' netwerks u servizzi ta' komunikazzjonijiet elettroniċi; ĠU L 108, 24.4.2002 . madankollu tipprovdi li l-awtoritajiet regolatorji nazzjonali għandhom iġibu 'l quddiem l-interessi tal-utenti aħħarin, billi jiżguraw li jkun disponibbli tagħrif trasparenti u aġġornat dwar il-prezzijiet u t-tariffi applikabbli kif ukoll dwar il-kundizzjonijiet għall-użu tal-mezzi elettroniċi tal-komunikazzjoni.

Il-kwistjoni tat-trasparenza dwar it-tariffi u l-kundizzjonijiet qed tiġi indirizzata wkoll mill-analiżi li tinsab għaddejja ta' dan il-qafas regolatorju, bil-għan li ssaħħaħ il-ħarsien tal-konsumatur.

In-nuqqas li l-konsumatur jiġi pprovdut b'tagħrif ċar, adegwat u sħiħ dwar il-prezzijiet u elementi importanti oħra tas-servizzi tat-telekomunikazzjoni (bħal-limitazzjoni tal-użu fiż-żmien/dati ta' skadenza tas-servizz) min-naħa ta' fornitur tat-telekomunikazzjoni wkoll huma koperti bid-Direttiva dwar il-Prattiki Kummerċjali Żleali Id-Direttiva 2005/29/KE tal-Parlament Ewropew u tal-Kunsill tal-11 ta' Mejju 2005 dwar prattiki kummerċjali żleali fin-negozju mal-konsumatur fis-suq intern u li temenda d-Direttiva tal-Kunsill 84/450/KEE, id-Direttivi 97/7/KE, 98/27/KE u 2002/65/KE tal-Parlament Ewropew u tal-Kunsill, u r-Regolament (KE) Nru 2006/2004 tal-Parlament Ewropew u tal-Kunsill, ĠU L 149, 11.06.2005 . , u jistgħu jitqiesu bħala prattiki qarrieqa.

Skont id-Direttiva, l-operaturi/il-bejjiegħa bl-imnut jeħtiġilhom jipprovdu lill-konsumatur kull tagħrif materjali, inklużi l-prezzijiet u d-dati ta' skadenza, li jkun jeħtieġ biex jagħmel għażliet u deċiżjonijiet ta' xiri infurmati.

L-awtoritajiet kompetenti u l-qrati nazzjonali jistgħu jiddeċiedu każ b'każ dwar prattiki kummerċjali ta' dan it-tip.

Malta ttrasponiet id-Direttiva f'Jannar 2008.

Barra minn hekk, id-drittijiet tal-konsumaturi f'dak li jirrigwarda l-kuntratti standard mal-konsumatur huma mħarsa bid-Direttiva tal-Kunsill 93/13/KEE tal-5 ta' April 1993 dwar klawżoli inġusti f'kuntratti mal-konsumatur ĠU L 95, 21.4.1993 . , li tipprevjeni żbilanċ sinifikanti bejn id-drittijiet u l-obbligi tal-konsumaturi min-naħa l-waħda, u dawk tal-azjendi min-naħa l-oħra.

Dan ir-rekwiżit ġenerali huwa ssupplimentat minn lista ta' termini li jistgħu jitqiesu bħala żleali u kkunsidrati.

Termini li Qorti, tribunal, jew korp amministrattiv nazzjonali jiddeċiedu li jkunu żleali skont id-Direttiva ma jkunux vinkolanti fuq il-konsumaturi.

Il-kompetenza għall-infurzar tal-miżuri nazzjonali li jittrasponu d-Direttivi msemmija hawn fuq hija prinċipalment f'idejn l-awtoritajiet kompetenti nazzjonali, f'dan il-każ l-Awtorità ta' Malta dwar il-Komunikazzjoni, jew tal-entitajiet għall-protezzjoni tal-konsumatur, li jistgħu jkunu jixtiequ jinvestigaw din il-kwistjoni u jieħdu kwalunkwe azzjoni meħtieġa skont il-liġijiet nazzjonali.